Кузняцоў пра 2022 год: "Барацьба за ўладу любой цаной" | Навіны Беларусі | euroradio.fm\nГалоўная / Кузняцоў пра 2022 год: "Барацьба за ўладу любой цаной"\n28/12/2021 - 10:53\nУ 2022 годзе санкцыі не прымусяць беларускія ўлады спыніць рэпрэсіі.\nВа ўнутранай палітыцы беларускія ўлады не збіраюцца адкручваць гайкі, затое не стануць паліць масты ў адносінах з Украінай і зусім адмовяцца ад падагравання міграцыйнага крызісу, лічыць палітычны аглядальнік Пётр Кузняцоў.\nПра тое, чаго чакаць у 2022 годзе ад беларускіх уладаў, дэмакратычных сіл і якой можа быць палітыка іншых краін у дачыненні да Беларусі, эксперт расказаў у інтэрв'ю Еўрарадыё.\nВайна замест дыялогу\nДыялогу паміж дэмакратычнымі сіламі і беларускай уладай не будзе, таму што ні адзін з бакоў гэтага не хоча, адзначае Пётр Кузняцоў. Пры гэтым не абавязкова ў 2022 годзе будзе ўзмацненне санкцый заходніх краін.\nНі адзін з бакоў не гатовы да перамоваў / Еўрарадыё\n— Людзі, якія выказаліся за дыялог, зазаналі астракізм у інфармацыйнай прасторы. Раней таксама былі размовы пра перамовы. Але тады гэта гучала менавіта як перамовы пра правядзенне новых выбараў альбо пра сыход Лукашэнкі. Цяпер гэта такі торг: спыненне рэпрэсій у абмен на санкцыі.\nГэтая ідэя не знаходзіць падтрымкі з боку дэмакратычнага руху. І рэжым зусім не імкнецца ні да якага дыялогу. Там, наадварот, увесь час ваенная рыторыка. Раз'ярыліся, увайшлі ў азарт па пераследзе сваіх апанентаў.\nШто да санкцый, мы пакуль нічога не ведаем пра наступны пакет. Зусім неабавязкова, што ён будзе вельмі сур'ёзны. Ці будзе ўзмацненне ціску, залежыць ад агульнай сітуацыі ў рэгіёне. На рашэнні можа паўплываць канфліктная сітуацыя паміж Захадам і Расіяй. У гэтым ураўненні мноства зменных, якія ў тым ліку могуць уплываць на курс Еўропы ў дачыненні да Мінска.\nШмат што будзе залежаць ад паводзінаў уладаў. Мы бачылі, што Еўропа вельмі неахвотна ішла на ўзмацненне санкцый. Санкцыі пасля 2020 года былі слабейшыя, чым пасля 2010 года. Больш сур'ёзныя крокі былі справакаваныя рэзкімі дзеяннямі беларускіх уладаў. Гэта, вядома, пасадка самалёта і міграцыйны крызіс.\nСтварыць новую міграцыйную хвалю не выйдзе\nРэгістрацыя на эвакуацыйны рэйс у Ірак / Еўрарадыё\nМіграцыйны крызіс блізкі да завяршэння. Хоць невялікія групы мігрантаў яшчэ будуць заставацца ў Беларусі і спрабаваць трапіць у Еўропу, бо цэнтралізавана вывезці ўсіх немагчыма, адзначае Пётр Кузняцоў.\n— Не апраўданы чаканні і не дасягнуты мэты беларускіх уладаў. Як мінімум пастаўлена пад сумнеў мэтазгоднасць далейшых спроб падаграваць крызіс. Гэта ўсё-ткі патрабуе рэсурсаў.\nЕўрасаюз не даў ніводнай падставы сумнявацца, што ён будзе цвёрды і паслядоўны ў гэтым пытанні. Шмат мігрантаў ужо вярнулася дадому. Таксама шмат мігрантаў трапіла ў Еўропу. Яны расказваюць пра халодныя беларускія лясы, пра гвалт, пра безвыходнасць. Таму не атрымаецца зноўку запусціць гэтую хвалю.\nУ адносінах з Расіяй і Украінай лёсавызначальных рашэнняў не будзе\nУ адносінах з Расіяй і Украінай беларускія ўлады будуць старацца балансаваць так, каб не разарваць адносіны з Украінай канчаткова.\nАляксандр Лукашэнка і Уладзімір Зяленскі / Яфрэм Лукацкі, AP\n— Аляксандр Рыгоравіч больш за ўсё сябраваў з антырасійскімі прэзідэнтамі Украіны. З Януковічам у яго былі досыць прахалодныя адносіны. А вось з Юшчанкам — выдатныя. Вельмі добрыя прагматычныя адносіны былі з Парашэнкам. І гэта мае сваю логіку.\nВыбудоўваючы добрыя адносіны з украінскім кіраўніцтвам, беларускі рэжым заўсёды атрымліваў добрага лабіста на Захадзе. І атрымліваў козыры ў гульнях з Масквой.\nЯшчэ ва Украіны і Беларусі ёсць велізарныя ўзаемныя эканамічныя інтарэсы. Часткова таму Украіна, пачынаючы з 2020 года, не спяшалася займаць адназначна антылукашэнкаўскую пазіцыю. Але некаторыя моманты прымушалі Зяленскага займаць пэўную пазіцыю. Таму што беларускі бок не вельмі ўдала ўлез у аперацыю з арыштам прадстаўнікоў ПВК "Вагнер". Для Украіны было вельмі балюча, калі іх выдалі Расіі.\nАднак нават цяпер мы бачым, што Украіна не далучылася да апошняга пакета еўрапейскіх санкцый. Да іх далучыліся ЗША, Вялікабрытанія, Канада, Чарнагорыя і ўся Скандынавія.\nНават Сербія, якая адзіная з краін — кандыдатаў у сябры ЕС па-сапраўднаму прарасійская, далучылася. Ёсць вялізныя бізнес-інтарэсы Сербіі ў Беларусі.\nАле не Украіна. Яна вытрымлівае паўзу, а Лукашэнка вуснамі амбасадара ва Украіне фактычна дэзавуяваў свае ранейшыя заявы пра прызнанне Крыма. Амбасадар ва Украіне зрабіў заявы, што мы падтрымліваем тэрытарыяльную цэласнасць Украіны.\nГэта гаворыць пра тое, што ўсё-ткі ўкраінскі і беларускі бакі не хочуць канчаткова спальваць масты. Таму ў гэтым трыкутніку не варта чакаць у найбліжэйшы час нейкіх лёсавызначальных рашэнняў.\nКадыраў заявіў, што гатовы далучыць Украіну да Расіі\nІншы варыянт, калі Расія вырашыць усё ж напасці на Украіну, то яна скарыстаецца беларускім плацдармам, асабліва не пытаючыся. Калі яна кіне з боку Бранска праз тэрыторыю Беларусі свае дывізіі, наўрад ці Беларусь зможа перашкодзіць. Але гэта зусім апакаліптычныя сцэнары, не думаю, што яны могуць спраўдзіцца.\nДалей Украіна будзе знаходзіцца ў супрацьстаянні з Расіяй. А Беларусь проста будзе шукаць тут сваё месца. Каб выглядаць саюзнікам Расіі і не пашкодзіць сваім эканамічным інтарэсам ва Украіне. Гэта звышзадача ў сённяшніх умовах.\nСанкцыі не адменяць рэпрэсіі\nАслаблення рэпрэсій беларусам наўрад ці варта чакаць у 2022 годзе. І знешні ціск не адаб'ецца на ўнутранай палітыцы беларускіх уладаў, перакананы суразмоўнік.\nПратэсты пенсіянераў у Мінску / Еўрарадыё\n— Унутры Беларусі адназначна абраны курс на задушэнне ўсяго і ўся. Гэта даходзіць да маразму. Абвяшчаюцца экстрэмісцкімі фармаваннямі аўдыторыі СМІ. І мы бачым, што працяг будзе. Калі будуць прызнаныя аўдыторыі, напрыклад, пяці буйных СМІ экстрэмісцкімі фармаваннямі, гэта будзе азначаць, што мільёна паўтара-два беларусаў ужо абвешчаныя злачынцамі альбо патэнцыйнымі злачынцамі.\nЯ так разумею, што высновы з 2020 года зробленыя прыкладна такія: што б ні адбывалася, гэтай стратэгіі ніхто адмяняць не будзе. Таму што на шалях з аднаго боку развіццё краіны, нармальны грамадскі лад, а з другога — улада, яе будучыня і існаванне наогул. І яны выбіраюць барацьбу за ўладу любой цаной.\nТаму ўсе гэтыя знешнія падзеі палітыкі на ўнутраных працэсах не адбіваюцца і не адаб'юцца, хутчэй за ўсё, у найбліжэйшы час. Іншая размова, што ў кожнай з'явы ёсць мяжа. Груба кажучы, калі ў Беларусі станецца больш экстрэмістаў, чым неэкстрэмістаў, то сітуацыя якасна зменіцца. А ўлады гатовыя на гэта пайсці, калі ім падасца, што гэта трэба.\nПуцін хацеў бы сыходу Лукашэнкі, але мяняць няма на каго\nУнутраныя пытанні беларуская ўлада будзе вырашаць без празмернага ўплыву Расіі, лічыць Пётр Кузняцоў.\n— Я перакананы, што Уладзімір Пуцін з велізарным задавальненнем змяніў бы першую асобу Беларусі, калі б мог гэта зрабіць. Але гэта не так проста. У Лукашэнкі ёсць патэнцыял, каб супраціўляцца.\nУ той момант, калі Пуцін сапраўды мог гэта зрабіць, у яго проста не было варыянтаў, на каго гэтая замена павінна адбыцца. Пуціну трэба так змяніць канфігурацыю ўлады ў Беларусі, каб Беларусь засталася цалкам у арбіце Расіі.\nЦяпер Расія ўжо не можа хутка памяняць уладу ў Беларусі. Магла б у 2020 годзе, калі б Пуцін адкрыта выказаў падтрымку пратэсту, напрыклад. У той момант гэта магло б адыграць вырашальную ролю ў настроі сілавікоў. Цяпер, калі ён нават выступіць з такімі заявамі, гэта ўжо настрой сілавікоў не зменіць.\nАле Расія не можа і не магла б утрымаць Лукашэнку ва ўладзе ў выпадку рэальнай пагрозы для яго. Таму што ў Расіі досыць абмежаваны набор інструментаў для гэтага. Я схільны гаварыць, што ролю і магчымасці Расіі моцна перабольшваюць.


У жудаснай аварыі ў Празе загінула беларуская мастачка | Новы Час\nУ жудаснай аварыі ў Празе загінула беларуская мастачка\nУ Празе адбылася жудасная аварыя. Як паведаміла паліцыя Прагі, прыблізна а палове на першую ўначы непадалёк ад Нацыянальнага тэатру ў цэнтры гораду было выяўлена цела жанчыны. Рух быў спынены на некалькі гадзін.\n«Адна з версіяў следства, што асоба ехала на счэпным прыстасаванні паміж вагонамі, альбо хацела пралезці праз яго паміж вагонамі трамвая на трамвайным прыпынку. А кіроўца, не падазраючы, што ў яго знаходзіцца чалавек паміж вагонамі, набраў хуткасць» — распавёў чэскаму выданню idnes.cz прэс-сакратар паліцыі Томаш Гулян.\nЯк даведалася Радыё Свабода, ахвяра аварыі — гэта 31-гадовая беларуска Юлія Качук, беларуская мастачка, дачка краязнаўца з Зэльвы Юрыя Качука, аўтара папулярнай кулінарнай кнігі «Моц смаку». Гэтую інфармацыю пацвердзіў сябра сям’і Алесь Чахольскі.\nУ Празе Юля Качук скончыла эканамічны факультэт. Працавала і займалася мастацтвам. У 2013 годзе яна ўзяла ўдзел у выставе сучаснага незалежнага мастацтва ў чэскай сталіцы.\nШтучны інтэлект навучылі прадказваць смерць пацыента\nПамёр першы дырэктар Чарнобыльскай АЭС Бруханаў. Ён — адзін з шасці чалавек, якіх судзілі пасля аварыі\nУ акцыі салідарнасці беларусаў у Празе ўдзельнічаў мэр горада


ДАЦЬ ЖЫЦЦЮ НАРМАЛЬНЫ ХОД – Брагін. Маяк Палесся. Раённая газета. Навіны Брагінскага раёна\nДАЦЬ ЖЫЦЦЮ НАРМАЛЬНЫ ХОД\n06.11.2009 30.11.-0001 admin280Leave a Comment on ДАЦЬ ЖЫЦЦЮ НАРМАЛЬНЫ ХОД\nДэкрэт Прэзідэнта №18 “Аб дадатковых мерах па дзяржаўнай абароне дзяцей у нядобранадзейных сем’ях” прымусіў многіх зірнуць па-новаму на балючую праблему – сіроцтва пры жывых бацьках. Само жыццё падказала: у барацьбе з ёю патрэбна маштабная сацыяльная тэрапія, мэтай якой павінна стаць адаптацыя праблемных сем’яў да нармальных умоў жыцця. Рычагоў уздзеяння на нядбайных цяпер дастаткова. І ў першую чаргу — перавыхаванне працай, кампенсацыя расходаў за знаходжанне іх дзяцей на дзяржаўным забеспячэнні.\nАб тым, як выкарыстоўваюць свой шанц рэабілітавацца ў бацькоўскім статусе абавязаныя асобы, на гэты раз ішла размова на базе КСУП “Чамярыскі”. Тут адбылося чарговае выязное пасяджэнне каардынацыйнага савета па выкананні Дэкрэта №18 і камісіі па справах непаўналетніх, на якім зноў абмяркоўвалі праблемы, урэгулёўвалі спрэчныя пытанні, адкрыта гутарылі як з наймальнікамі, так і з гора-бацькамі.\nА працаўладкавана ў сельгаспрадпрыемства чацвёра. Па водгуках кіраўніцтва, заўваг наконт траіх практычна няма – людзі не безнадзейныя. Хапіла б толькі сілы ўтрымацца над небяспечнай мяжой: калі чалавек завязвае са спіртным, то і жаданне выкрасліць сябе са спісу нядобранадзейных умацоўваецца. І кіраўніцтва такім грамадзянам заўсёды гатова пайсці насустрач. Ці не доказ: адна з абавязаных асобаў, якая ўжо выплачвае рэшткі доўгу дзяржаве (дзеці сталі паўналетнімі), змагла ўвайсці ў дзясятку лепшых даярак раёна, яе сям’і выдзелілі добротны дом. У бліжэйшы час таксама будзе вырашацца пытанне аб вяртанні бацькоўскіх правоў яшчэ адной жанчыне.\nА вось з грамадзянкай А. сітуацыя адваротная: безадказнасць, прагулы, паступовы рух да бездані – і ўсё на глебе злоўжывання моцнымі напоямі. Ніякія меры і метады ўздзеяння так і не прынеслі жадаемага. У выніку адна асоба, маці васьмярых дзяцей, “цягне” ўніз працэнт спагнання з гора-бацькоў запазычанасцей – у гаспадарцы ён складае толькі 24%. З 13 чэрвеня 2007-га па 30 кастрычніка бягучага года грашовая сума, што належыць вылічэнню з нядбайнай, склала 25 065 590 рублёў, а вярнула яна дзяржаве толькі каля 4,5 мільёна. Даўгі ўсё растуць. Таму і вырашылі на пасяджэнні: яшчэ адно парушэнне працоўнай дысцыпліны – і грамадзянка будзе накіравана ў лячэбна-працоўны прафілакторый.\nНекалькі панізіўся, дарэчы, і працэнт вяртання запазычанасцей абавязанымі асобамі ў цэлым па раёне: планка ў параўнанні з кастрычнікам папярэдняга года зрушылася з 37,7 да 36,8%. Асноўная прычына — павелічэнне прагулаў. Супрацоўнікам міліцыі даручана ўзяць гэтае пытанне на асаблівы кантроль.\nАбмеркавалі таксама стан работы па прафілактыцы злачыннасці сярод непаўналетніх. За дзевяць месяцаў закон парушылі трое школьнікаў і пяцёра непрацуючых падлеткаў, на рахунку якіх восем злачынстваў (у параўнанні з аналагічным мінулагоднім перыядам назіраецца паніжэнне на 52,9%).\nУ прынятай пастанове былі вызначаны меры, накіраваныя на ўдасканаленне работы з праблемнымі сем’ямі, папярэджанне злачынстваў і правапарушэнняў у падлеткавым асяроддзі. Асноўны ўпор зроблены, як заўсёды, на прафілактыку.\nБрагін: каб вуліцы радавалі чысцінёй, а не абуралі смеццем і зараснікамі


The Guardian: Пуцін можа пайсці ва-банк - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 30 чэрвеня 2022, Чацвер, 1:23\nThe Guardian: Пуцін можа пайсці ва-банк\nКошт за авантуру ўзрос.\nРасейскі прэзідэнт Уладзімір Пуцін усё яшчэ можа згарнуць сваю авантуру на мяжы з Украінай, але гэта становіцца ўсё больш малаімаверным па меры росту для Масквы эканамічных і палітычных наступстваў за пагрозу ўварвання, прыводзіць аналітычны артыкул брытанскай газеты The Guardian «Новое время».\nПасля таго, як ЗША і NATO анансавалі перакідку войскаў ва Усходнюю Еўропу на фоне ваеннай напругі ўздоўж украінскіх межаў, РФ становіцца ўсё больш складана адмовіцца ад сваіх агрэсіўных намераў, мяркуюць журналісты.\n„Цяпер адвод войскаў у аднабаковым парадку пакіне Крэмль у відавочным пройгрышы ў гэтым супрацьстаянні, справакаваўшы ўзмацненне той самай прысутнасці NATO ва Усходняй Еўропе, якую Крэмль імкнуўся ліквідаваць», — паказвае выданне.\nСумнеўная дыпламатыя Масквы і беспрэцэдэнтнае нарошчванне войскаў уздоўж украінскай мяжы, у тым ліку ў суседняй Беларусі, ужо пераканалі многіх аналітыкаў у галіне бяспекі ў тым, што Крэмль рыхтуецца да вайны, зазначаецца ў аналітычнай нататцы.\nУ Адміністрацыі прэзідэнта РФ традыцыйна абвінавачваюць Захад у стварэнні напружанасці.\n«Што да канкрэтных дзеянняў, мы бачым з вамі заявы, якія публікуе Паўночнаатлантычны альянс аб павелічэнні кантынгенту, і сцягванне сіл і сродкаў на ўсходні фланг. Усё гэта прыводзіць да таго, што напружанасць расце. Я хачу звярнуць увагу, што ўсё гэта адбываецца не праз тое, што робім мы, Расея. Гэта ўсё адбываецца праз тое, што робяць NATO, Злучаныя Штаты [Амерыкі], і за кошт той інфармацыі, якую яны распаўсюджваюць», - заявіў напярэдадні прэс-сакратар Пуціна Дзмітрый Пяскоў.\nВа Уладзіміра Пуціна яшчэ захоўваецца магчымасць павярнуць назад - гэта прывядзе да таго, што ў будучыні Захад будзе менш схільны да таго, каб прыслухоўвацца да пагроз Крамля, аднак сам расейскі прэзідэнт наўрад ці сутыкнецца з негатыўнай рэакцыяй на адвод войскаў унутры РФ, бо ён можа паказаць гэта народу як крок, каб пазбегнуць разбуральнага канфлікту, мяркуюць у Guardian.\nПад'ём ставак разам з сур'ёзнымі эканамічнымі і палітычнымі наступствамі можа толькі падцяпліць планы Масквы ўварвання ва Украіну, мяркуюць журналісты.\n«Заходнія ўрады ўжо паказалі, што яны сур'ёзна ўспрымаюць пагрозу вайны, папярэдзіўшы аб цяжкіх санкцыях, і нават распарадзіліся аб эвакуацыі сем'яў сваіх дыпламатаў з Украіны праз пагрозу «маштабных ваенных дзеянняў супраць Украіны», - гаворыцца ў артыкуле.\nЭканамічны эфект ад сваіх агрэсіўных задум Расея ўжо адчувае: тыдзень для мясцовых фінансавых рынкаў пачаўся з падзення акцый такіх кампаній-гігантаў, як «Ашчадбанк» і «Газпром», на больш за 10%. Разам з тым Цэнтрабанк РФ быў вымушаны часова прыпыніць пакупку замежнай валюты, бо з пачатку студзеня курс рубля да даляра ўпаў амаль на 6%.\nУ той жа час публічныя патрабаванні Масквы на адрас NATO адвесці войскі з Усходняй і Цэнтральнай Еўропы на фоне пагрозы вайны маюць адваротны эфект.\n«Мы падыходзім да таго пункту, калі прадаўжаецца нарошчванне расейскіх і беларускіх войскаў і Еўропа мае патрэбу ў адпаведных контрзахадах з боку NATO. Прыйшоў час павялічыць прысутнасць войскаў хаўруснікаў ля ўсходніх межаў Альянсу, што адначасова выступіць захадам абароны і стрымлівання», - паведаміў напярэдадні міністр замежных спраў Латвіі Эдгар Рынкевіч.\n23.06 У Мазыры спынілі нафтаперапрацоўчы завод, эліта ўцякае з горада 129,984\n28.06 Пуцін упершыню зразумеў, што асуджаны на паразу 70,172\n26.06 Уцякайце, дурні! 69,286\n26.06 Уначы Пуцін тэрмінова прыбыў у Крэмль 64,348


Віталь Вольскі. Паляцелі!\nТыдні праз два я зноў наведаўся ў Варанцы. Буслоў у гняздзе ўжо не было.\n— Паляцелі! — сказаў мне дзядзька Вінцук.\nЁн стаіць пасярод двара каля вольхі з пустым гняздом, упіраючыся рукою ў ствол дрэва.\n— Калі? — пытаюся я.\n— Пакінулі мяне суседзі з тыдзень назад, — гаворыць дзядзька, і мне здаецца, што ў голасе ў яго гучаць нібы ноткі жалю. — Цяпер яны трымаюцца ўсе разам на лугах каля возера, але зрэдку яшчэ прылятаюць сюды. А потым знікнуць раптам зусім і не з’явяцца аж да самай вясны.\nДзядзька Вінцук задумаўся. Ён закурыў, зрабіў зацяжку і сочыць вачыма за шызым дымком, які струменіць у чыстым паветры.\n— Раней у нас казалі старыя, што вырай, куды ляцяць птушкі на зіму з усёй зямлі, знаходзіцца дзесьці далёка, за марамі ды за гарамі, — гаворыць ён пасля невялікай паўзы. — Толькі ніхто не ведае дзе. Яшчэ казалі даўней, быццам туды вядзе па небе ясная дарога з зорак, светлых і дробных, нібы мак. Так яна і называецца — Птушыны шлях. Па гэтай дарозе і ляцяць птушкі адусюль у вырай. От, каб даведацца, дзе мае бацянкі зімуюць.\n— Зімою буслы жывуць у Афрыцы, — кажу я.\n— Блізкі свет! — здзівіўся дзядзька Вінцук. — Адкуль жа гэта вядома? Ці хто за імі прасачыў?\n— Пра гэта людзі даведаліся пры дапамозе кальцавання, — расказваю я. — Аднаго бусла, акальцаванага ў Белавежскай пушчы, знайшлі мёртвым у Афрыцы, у Паўднёвай Радэзіі. Адтуль паведамілі пра гэта ў Маскву і прыслалі кальцо, знятае з бусла.\nНа дзядзьку Вінцука гэта робіць моцнае ўражанне.\n— Гэткае падарожжа! Дзе мой двор і дзе тая Афрыка! Праўда, бусел — птах вольны, куды хоча, туды і ляціць. Крылы ў яго дужыя, нялёгкі шлях трэба вытрымаць, і туды, і назад. Гэта ж не жарты!.. Але ж і людзі чаго толькі не выдумаюць.\nСтары пастух задаволены і вынікамі кальцавання, якое прыдумалі людзі для вывучэння птушыных пералётаў, і самімі бусламі.\n— Аж вунь куды ляцяць! — не можа ён супакоіцца. — Нездарма бацькі і дзяды нас вучылі, што вялікі грэх забіваць птушак, калі яны вяртаюцца з выраю. Супроць гэтага і навука, мусіць, не пярэчыць?\n— Не, дзядзька Вінцук. Не пярэчыць. Наадварот, падтрымлівае.\nУ той жа дзень, вярнуўшыся з Варанцоў, я ўбачыў на лугавіне каля Нарачы пяць буслоў. Сонца схілялася на захад, афарбоўваючы возера залаціста-ружовым водбліскам вячэрняй зары.\nПаважна і сур’ёзна, з глыбакадумным выглядам, хадзілі цыбатыя птахі па вільготнай траве. Яны нібыта вывучалі і вымервалі родную зямлю пад нагамі, перш чым яе пакінуць, нібыта рабілі нейкія складаныя, вядомыя толькі ім разлікі.\nГэта былі, відаць, буслы дзядзькі Вінцука. Яны рыхтаваліся да свайго вялікага і далёкага падарожжа.


Выставка графики и фотографии «Падляшша» - выставка в Гродно. Расписание, стоимость входа, отзывы к выставке на afisha.relax.by\nВыставка графики и фотографии «Падляшша»\nВремя работы вт.-вс.: 10:00-19:00, пн.: выходной\nВернісаж адбудзецца 18 верасня ў 17.00\nВыстава складаецца з двух частак: графіка Уладзіслава Петрука і фатаграфіі «Падляшша ў аб'ектыве 10».\nУЛАДЗІСЛАЎ ПЕТРУК – адзін з найбуйнейшых графікаў-дакументалістаў Падляшша. Выдаў больш за паўсотні збораў з рысункамі архітэктуры і прыроды рэгіёна.\nБагаты архіў графікі Уладзіслава, выкананай тушшу і пяром, з’яўляецца адной з найбуйнейшых калекцый мастацкай дакументацыі архітэктуры і прыроды Падляшша.\nШмат аб’ектаў, якія захаваў ў сваіх малюнках, ужо не існуюць. Захапляючыся знікаючым краявідам драўлянай архітэктуры, дойліцтвам вёсак і мястэчак, прыродаю рэгіёна Уладзіслаў Петрук паказвае мінулае, сучаснае, дух шматкультурнасці (касцёлы, цэрквы, сінагогі і мячэці) рэгіёна.\nПрацы мастака адрозныя. Характэрная рыса – падрабязнасць. Да таго – добрая кампазіцыя, выразнасць першага і смелае развіццё далейшых планаў, а таксама небывалае ўменне прадстаўляць розныя матэрыялы пры дапамозе сціплай прылады – пяра.\n«ПАДЛЯШША Ў АБ'ЕКТЫВЕ 10» - выстава па выніках 10-га конкурсу фатаграфіі ім. Віктара Волкава (2014) з фондаў Музея і цэнтра беларускай культуры ў Гайнаўцы. Фотаконкурс арганізуецца Музеем і цэнтрам беларускай культуры ў Гайнаўцы на працягу 10 гадоў, які носіць імя вядомага фатографа Віктара Волкава.\nНа працягу існавання конкурсу яго арганізатары сабралі багаты фотаматэрыял аб рэгіёне, яго асаблівай архітэктуры, прыродзе, шматнацыянальнасці - каля паўтары тысячы работ.\nУ першую чаргу Падляшша асацыіруецца з прыгожай прыродай - Белавежскай і Кнышыньскай пушчамі, разлівамі рэк Бебжы і Нарвы, жывёльным светам, але таксама і прыгожай драўлянай архітэктурай і людзьмі. Менавіта гэтыя вобразы і дамінуюць на фотаздымках.


Прыціснула? | Новы Час\nЗдаецца, беларускага правадыра прыціснула эканамічная сітуацыя ў Беларусі. Прыціснула настолькі, што ён вымушаны прымаць не толькі эканамічныя, але і палітычныя захады для стабілізацыі сітуацыі.\nРыначны курс беларускага рубля будзе вызначаны ў сярэдзіне верасня на дадатковай сесіі таргоў на Беларускай валютна-фондавай біржы, заявіў Аляксандр Лукашэнка 30 жніўня на нарадзе па пытаннях сацыяльна-эканамічнага развіцця. «Усім, хто жадае купіць валюту, — ад чаго аж стогне наша насельніцтва, асабліва ў Мінску, — такая магчымасць будзе дадзеная», — заявіў Лукашэнка.\nПаводле слоў кіраўніка дзяржавы, ён згадзіўся з прапановай Нацыянальнага банка аб адкрыцці з сярэдзіны верасня дадатковай сесіі таргоў на валютнай біржы, на якой можна будзе свабодна купіць і прадаць долары, еўра, расійскія рублі і іншую валюту. Увесь валютны попыт і прапановы будуць сканцэнтраваныя на валютнай біржы», — сказаў Лукашэнка.\nЁн даручыў ураду і Нацбанку «самым жорсткім чынам» узяць пад кантроль работу валютна-фондавай біржы.\nНа асноўнай сесіі валюта будзе прадавацца толькі для аплаты за пастаўлены прыродны газ, электраэнергію і іншыя неадкладныя плацяжы, з тым, каб гэта было стрымліваючым фактарам росту цэн.\n«Усе абменныя пункты банкаў пасля адкрыцця дадатковай сесіі абавязаныя праводзіць свабодны продаж валюты па рыначным курсе», — падкрэсліў Лукашэнка.\nЁн таксама заявіў, што ўлады не маюць намеру штучна падтрымліваць курс нацыянальнай валюты. «Курс беларускага рубля будзе вызначацца попытам і прапановай, як любы тавар», — запэўніў кіраўнік дзяржавы. У той жа час, адзначыў ён, камітэт Дзяржкантролю і праваахоўныя органы павінны паставіць жорсткую заслону спекулянтам, якія цяпер «штучна нагнятаюць абстаноўку». «Гэта тычыцца і сродкаў масавай інфармацыі, за гэта адказвае Адміністрацыя прэзідэнта», — падкрэсліў Лукашэнка. Нацбанк павінен штодня адсочваць сітуацыю, пры неабходнасці ўмешвацца, збіваючы спекулятыўныя напады.\nКаб гэта было штучна, не трэба было б прымаць і больш радыкальныя захады. Прыкладам, Аляксандр Лукашэнка заклікае бізнэс і насельніцтва «падставіць плячо дзяржаве».\n«Бізнэс, прадпрыемствы і фізічныя асобы, якія паспяхова працуюць, павінны разумець, што цяпер дзяржаве трэба падставіць плячо. Мы маем беспрэцэдэнтны рост цэн», — заявіў ён.\nЁн таксама заявіў, што як мінімум да канца года адмяняе «дзеянне ўсякіх указаў і нарматыўных актаў па забароне КДК і праваахоўным органам праводзіць кантрольныя праверкі там, дзе палічаць патрэбным кіраўнікі гэтых кантрольных органаў, з мэтай стабілізацыі фінансавага становішча».\nТак што бізнэс чакае чарговае «раскулачванне». А што чакае насельніцтва? Не пазней за кастрычнік валюту пачнуць прадаваць толькі па пашпарце. Гэтая электронная сістэма будзе збіраць інфармацыю пра кожнага беларуса — пакупніка валюты.\nБольш за тое, у Беларусі 1 верасня будуць павышаны тарыфы на некаторыя паслугі жыллёва-камунальнай гаспадаркі. Гэта прадугледжана пастановай Савета міністраў №1153 ад 30 жніўня, тэкст якой размешчаны на сайце Нацыянальнага цэнтра прававой інфармацыі.\nЗгодна з дакументам, тарыф на паслугі па тэхнічным абслугоўванні жылых дамоў павялічыцца ў параўнанні з ранейшым на 10% — з 309 да 340 рублёў у месяц за 1 квадратны метр агульнай плошчы жылога памяшкання.\nТарыф на халоднае водазабеспячэнне вырасце на 25,1% — з 467,5 да 585 рублёў за 1 кубаметр.\nАкрамя гэтага, на 26% павялічваецца тарыф на каналізацыю — з 242 да 305 рублёў за 1 кубаметр.\nТарыф за карыстанне ліфтам будзе павялічаны на 19,6% — з 1421 да 1700 рублёў з аднаго жыхара ў месяц.\n29 жніўня Аляксандр Лукашэнка на нарадзе педагагічнага актыву ў Мінску прапанаваў «усім людзям цвярозага розуму, якія любяць сваю краіну, да якога б палітычнага лагера яны ні належалі, сесці за круглы стол, паглядзець адзін аднаму ў вочы і рэальна ацаніць, хто чаго варты і што можна зрабіць для эфектыўнага паляпшэння сітуацыі ў краіне». «Хочаце змагацца — калі ласка: змагайцеся ў адкрытай дыскусіі, даказвайце, што маеце рацыю, адстойвайце свой пункт гледжання», — дадаў Лукашэнка.\nАх, колькі ўжо было гэтых перамоваў! І рада пры АБСЕ, дзе тады старшыняваў Ханс-Георг Вік, і Кансультацыйны савет пры Адміністрацыі прэзідэнта! І ўсё безвынікова. Таму зусім не дзіва, што апазіцыя пайшла «на прынцып». Без вызвалення палітзняволеных перамовы з уладай немагчымыя — такое адзінае меркаванне лідараў апазіцыйных партый і рухаў, якія абмеркавалі на сустрэчы 30 жніўня ў Мінску фармат магчымага дыялогу з уладамі. «Усе пагадзіліся з тым, што фармат любога дыялогу немагчымы без вызвалення палітзняволеных», — паведаміў БелаПАН адзін з удзельнікаў сустрэчы, сустаршыня аргкамітэта па стварэнні партыі «Беларуская хрысціянская дэмакратыя» і былы кандыдат у прэзідэнты Віталь Рымашэўскі.\nУ сустрэчы ўзялі ўдзел прадстаўнікі АГП, Партыі БНФ, Беларускай партыі левых «Справядлівы свет», рухаў «За Свабоду» і «Гавары праўду!», аргкамітэта па стварэнні партыі «Беларуская хрысціянская дэмакратыя», каб абмеркаваць магчымасці дыялогу з уладамі.\nУ сваю чаргу, старшыня АГП Анатоль Лябедзька дадаў, што апазіцыя гатова да перамоў з уладай на аснове «жорсткага парадку дня і фіксаванага па часе выканання дасягнутых дамоўленасцяў». Першачарговае патрабаванне, без якога такія перамовы немагчымыя, вызваленне палітзняволеных. Сярод пытанняў, якія ў ліку асноўных павінны быць вынесены на абмеркаванне, лідары апазіцыі назвалі выбарчае заканадаўства і выхад Беларусі з крызісу.\nА тым часам, неяк незаўважна прайшла ў Беларусі вельмі важная дата — святкаванне 20-х угодкаў таго, як 25 жніўня Дэкларацыі аб незалежнасці Беларусі быў нададзены статус канстутыцыйнага закона. У той час, як у суседняй Украіне гэтае свята вельмі шырока адзначалася як дзяржаўнымі, так і недзяржаўнымі арганізацыямі. Узгадвалі пра свята толькі палітычныя партыі і недзяржаўныя арганізацыі. БНФ з гэтай нагоды зладзіў прэзентацыю новага офіса, Таварыства беларускай мовы — сустрэчы з дэпутатамі Вярхоўнага савета, якія спрычыніліся да прыняцця Дэкларацыі аб незалежнасці, КХП — БНФ правяла з’езд. А дзяржава ад святкавання сваёй жа дзяржаўнасці неяк ухілілася.


Камедыя «Le Bourgeois gentilhomme» існуе ў двух беларускіх перакладах — Ю. Гаўрука («Мешчанін у дваранах», паст. 1924, 1967) і Р. Барадуліна («Мешчанін-шляхцюк», неапубл.). Камедыю «Тарцюф» пераклаў Рыгор Барадулін (выданне разам з «Гамлетам» і «Рамэа і Джульетай» Шэкспіра і «Разбойнікамі» Шылера ў серыі «Школьная бібліятэка», 1997). Яму ж належаць пераклады камедый «Спадар дэ Пурсаньяк» (паст. у 1993), «Не па сваёй ахвоце лекар» (паст. у 2018), «Уяўны хворы», якія дагэтуль не апублікаваныя друкам. Камедыю «Дон Жуан» пераклаў Андрэй Хадановіч (паст. у 2016). Не апублікаваны пераклад камедыі «Скнара», які зрабіў Лявон Баршчэўскі.\n\nУзята з "https://be.wikipedia.org/w/index.php?title=Мальер&oldid=4007040"\nАпошнія змены 13 студзеня 2022 а 18:20\nАпошняе змяненне старонкі адбылося 18:20, 13 студзеня 2022.


Пра гвалт над жанчынай ведае кожны\n25 лістапад 2012, 18:49\nUkraine -- Exhibition against gender violence, 25Nov2011\nУ нядзелю ў сьвеце адзначаецца Міжнародны дзень супраць гвалту ў адносінах да жанчын, упершыню заснаваны Генэральнай асамблеяй ААН у сьнежні 1999 году.\nГенэральны сакратар ААН Пан Гі Мун выступіў з заявай, у якой заклікаў урады ўсіх краін выканаць прынятыя на сябе абавязкі і пакласьці канец гвалту ў любых формах у адносінах да жанчын і дзяўчат ва ўсіх краінах сьвету. Ён дадаў, што зьневажаюць сябе не ахвяры гвалту, а тыя, хто робіць гвалтоўныя дзеяньні.\nСтруктура ААН у пытаньнях гендэрнай роўнасьці і пашырэньня правоў і магчымасьцяў жанчын абвясьціла аб новай ініцыятыве, якая атрымала назву COMMIT. У рамках гэтай ініцыятывы ААН заклікае ўрады прыняць абавязкі дзеля распрацоўкі новых мер палітыкі, закліканых абараніць жанчын, якія зьяўляюцца ахвярамі гвалту.\nВярхоўны прадстаўнік Эўразьвязу ў міжнародных справах і палітыцы бясьпекі Кэтрын Эштан заявіла, што гвалт у адносінах да жанчын зьяўляецца верагодна самым распаўсюджаным парушэньнем правоў чалавека ў наш час. Яна пацьвердзіла цьвёрды намер ЭЗ прыняць усе неабходныя меры для таго, каб зрабіць гэты сьвет бясьпечным для жанчын.


Так пакаралі смерцю галоўных нацысцкіх злачынцаў | Новы Час\nНюрнбергскі працэс. Злева направа: Герман Герынг, Рудольф Гес, Іаахім фон Рыбентроп, Вільгельм Кейтэль\nПрысуды галоўным нацысцкім злачынцам былі абвешчаныя на Нюрнбергскім працэсе 30 верасня і 1 кастрычніка 1946 года. Дванаццаць з іх (Марцін Борман — завочна) былі прысуджаныя да смяротнага пакарання праз павешанне. Смяротныя прысуды прывялі ў выкананне ў ноч на 16 кастрычніка. За тры гадзіны да пакарання Герман Герынг (Hermann Göring) скончыў жыццё самагубствам, прыняўшы цыяністы калій. Хто менавіта прынёс у строга ахоўваемую турму капсулу з атрутай, дакладна невядома да гэтага часу. Астатнія былі пакараныя ў пераабсталяванай спартзале Нюрнбергскай турмы. Першым — былы міністр замежных спраў Трэцяга рэйха Іаахім фон Рыбентроп (Joachim von Ribbentrop).\nІаахім фон Рыбентроп у сваёй камеры падчас працэсу. 1945 год\nКаля гадзіны ночы 16 кастрычніка адчыніліся дзверы ў яго камеру. Начальнік турмы, амерыканскі палкоўнік Эндрус зачытаў яшчэ раз прысуд. Рыбентропу чорнай вяроўкай звязалі за спінай рукі. Двое салдат ваеннай паліцыі падняліся разам з ім па лесвіцы ў 13 прыступак на эшафот.\nРыбентропа паставілі на закрытую крышку люка і звязалі яму ногі. Яго спыталі, ці не хоча ён нешта сказаць. Пасля высакамоўнай тырады Рыбентропа пра выратаванне сваёй душы і мір ва ўсім свеце старэйшы сяржант Джон Вудс накінуў злачынцу на галаву чорны каўпак і зацягнуў на шыі вяроўку. Кат прывёў у дзеянне механізм, і створкі люка адчыніліся.\nСмерць нацыстаў была пакутлівай\nШтатны кат амерыканскай арміі тэхасец Джон Вудс да гэтага прывёў у выкананне каля трохсот смяротных прысудаў. Нягледзячы на гэта, пакаранне галоўных нацысцкіх злачынцаў ён арганізаваў дрэнна. Люкі аказаліся занадта вузкімі, і многія з прысуджаных, падаючы ў іх з вяроўкай на шыі, удараліся аб край люка. На зробленых пасля пакарання смерцю фотаздымках відаць, напрыклад, што галава былога камандуючага вермахта, генерал-фельдмаршала Кейтэля (Wilhelm Keitel) залітая крывёю.\nАкрамя таго, даўжыня вяроўкі і глыбіня люка былі разлічаны дрэнна, і прысуджаныя паміралі не імгненна, ад пералому шыйных пазванкоў, а ад удушша. Рыбентроп, напрыклад, мучыўся 15 хвілін, пакуль наступіла смерць. Праўда, прысутныя, агулам 40 чалавек, сярод якіх было васьмёра журналістаў (па двое ад СССР, ЗША, Францыі і Вялікабрытаніі), гэтых перадсмяротных пакут не бачылі: памост закрывалі драўляныя шчыты і цёмны брызент.\nПраз тое, што пакаранне зацягнулася, а ў гэтую ноч вырашана было пакараць смерцю ўсіх галоўных нацысцкіх злачынцаў, кат і яго памочнікі сталі спяшацца. З адной шыбеніцы яшчэ здымалі труп пакаранага, а да іншай на эшафот ужо вялі наступнага. Пасля пакарання апошняга ў залу ўнеслі цела Герынга і паставілі насілкі з ім пад шыбеніцай. Гэта быў сімвалічны акт.\nСтаршы сяржант Джон Вудс рыхтуе вяроўку для пакарання\nТрупы Герынга і іншых сфатаграфавалі, у адзенні і распранутымі, потым завярнулі ў прасціны і паклалі ў труну. Труны апячаталі. Раніцай іх на грузавіках у суправаджэнні ўзброенай аховы прывезлі ў Мюнхен — у крэматорый на ўскраіне горада.\nПрах нацыстаў развеялі па ветры\nУ крэматорыі не ведалі, каго менавіта будуць спальваць: яго работнікам сказалі, што ў трунах — загінулыя амерыканскія салдаты. Будынак ачапілі. Кожную труну перад крэмацыяй адчынялі, каб пераканацца ў тым, што труп не падмянілі. Пасля крэмацыі, якая працягвалася некалькі гадзін, сабралі попел у скрыню, якую пагрузілі ў аўтамабіль і павезлі. Праз два дні, ноччу, попел высыпалі з моста ў раку Ізар ў Мюнхене. Гэта таксама праходзіла ў абстаноўцы сакрэтнасці. Так што месцы, дзе «вечна ўчарашнія» маглі б пакланіцца праху галоўных нацыстаў, няма.\nАпошнія пакаранні ў 1951 годзе\nАпошніх нацысцкіх злачынцаў, прысуджаных да смерці на наступных нюрнбергскіх працэсах (1946–1949), пакаралі смерцю ў Ландсбергскай турме ў Баварыі 7 чэрвеня 1951 года. Усяго ў гэты дзень было прыведзена ў выкананне сем прысудаў. Сярод павешаных былі былы генерал войскаў СС Освальд Поль (Oswald Pohl), які асабіста кіраваў разбурэннем Варшаўскага гета, а таксама Георг Шалермайр (Georg Schallermair) — былы камендант філіяла канцэнтрацыйнага лагера Дахаў у Мюльдорфе.


05 чэрвень 2019, 14:08\nБацька Яўгена Патаповіча на пахаваньні сына\nПра гэта ён заявіў Свабодзе пасьля апошняга паведамленьня Сьледчага камітэту аб расьсьледаваньні абставінаў сынавай сьмерці. Паводле кіраўніка ведамства Івана Наскевіча, самагубства міліцыянта не здымаецца зь ліку прыярытэтных вэрсій.\nУладзімер Патаповіч ня верыць у самагубства сына і настойвае, што яго забілі. Пакуль ён не гатовы зьвязваць Яўгенаву сьмерць з прафэсійнай дзейнасьцю.\nНа эксгумацыі Ўладзімер Патаповіч будзе настойваць, калі стануць вядомыя вынікі судова-мэдычнай экспэртызы. Ён хоча пераканацца, ці ёсьць пашкоджаньні ў пахвіннай вобласьці цела. Акрамя таго ён заўважыў на барадзе сына пашкоджаньне, падобнае на рэзаную рану, і хацеў бы даведацца, адкуль яна.\nПра пашкоджаньні ў ніжняй частцы цела Ўладзімер Патаповіч кажа, спасылаючыся на фатаздымак з інтэрнэту (з тэлеграм-каналу блогера NEXTA. — РС).\n«Я зрабіў памылку, калі адмовіўся ад удзелу ў працэдуры апазнаньня цела і не агледзеў яго ў моргу. Тады ж заяўлялася пра забойства. Цяпер кажуць пра суіцыд. З гэтым не згаджаюся, бо лічу, што сына забілі», — кажа Ўладзімер Патаповіч.\nТыдзень таму Ўладзімер Патаповіч казаў, што агледзець цела сына жаданьне было, але яго і былую жонку Вольгу пераканалі, што рабіць гэтага ня варта з «этычных меркаваньняў, каб не палохаць пашкоджаньнямі на целе».\nСьледчы жа камітэт вэрсію пра самагубства міліцыянта не здымае зь ліку прыярытэтных. Паводле яго старшыні Івана Наскевіча, «апошнімі днямі атрыманы шэраг заключэньняў, якія «ўмацоўваюць пазыцыю, што менавіта адбылося». Пра расьсьледаваньне сьмерці інспэктара ДАІ кіраўнік Сьледчага Камітэту расказаў журналістам 4 чэрвеня.\nПасьля суботніх акцый у Беларусі затрымалі мінімум 156 чалавек


ПАЛЯВАНЬНЕ ЗА БЕЛАРУСКІМІ ГАЛОВАМІ - НАРОДНАЯ ПАРТЫЯ\nposted Dec 11, 2010, 8:12 PM by Адміністратар Навін [ updated Dec 11, 2010, 8:12 PM ]\nЯк і на любым рынку, на рынку працы існуе тавар – гэта праца работнікаў; існуюць прадаўцы – самы работнікі і, зразумела, пакупнікі – працадаўцы. Любому працадаўцу трэба распаўсюдзіць інфармацыю пра свой тавар, а кожнаму пакупніку трэба мець інфармацыю аб тым, што яму трэба. На працягу апошніх гадоў склалася так, што асноўным месцам абмену інфармацыі (сваеасаблівай “дошкай аб'яваў”) быў беларускі інфармацыйны партал TUT.by. Паводле ацэнак экспэртаў, на гэтым партале зьмяшчалася больш за 90% усіх аб'яваў, якія тычыліся рынку працы ў Беларусі. Рэсурс меў шэраг перавагаў, што былі істотнымі для такога спэцыфічнага рынку, як рынак працы: магчымасьць ананімнага разьмяшчэньня рэклямы, прастата ў пошуку, адвольная (па жаданьню прадаўца ці пакупніка) форма рэклямы і г.д.\nІ вось са сьнежня сёлета гэты рэсурс партала TUT.by раптам стаў належаць расейскай групе кампаній HeadHunter (у перакладзе з ангельскай – “Паляўнічы за галовамі”). Гэтая кампанія стала асноўным гульцом на беларускім рынку працы, але ня ў ролі дошкі аб'яваў (як рэсурс TUT.by), а ў амплуа агрэсіўнага і нахрапістага ўдзельніка. А адбылося вось што.\nАдбылося перакройваньне самой сутнасьці рэсурса: цалкам зьмяніліся ўмовы разьмяшчэньня аб'яваў. Пакупнік (працадаўца) цяпер ня можа непасрэдна кантактаваць з прадаўцом (чалавекам, які шукае працу). Іхная сувязь цяпер адбываецца праз расейскую кампанію. Якім чынам? А вельмі проста: у сваёй аб'яве працадаўца ўжо ня можа падаваць свае кантактныя дадзеныя (як гэта было раней, калі любы чалавек мог непасрэдна зьвярнуцца да працадаўцы). Цяпер патэнцыйны прэтэндэнт мусіць запоўніць анкету, якую падсоўвае яму расейская кампанія HeadHunter. Тым самым расейская фірма зрабіла сябе манапольным зьвязуючым зьвяном і стварае тым самым (для сябе, для расейскай фірмы) самую вялікую базу дадзеных па працоўных рэсурсах у нашай краіне. Адваротнай сувязі паміж прадаўцом і пакупніком ужо зусім няма, а ўдзельнікі рыначных адносінаў ня могуць бачыць сапраўднай і поўнай сытуацыі з прапановай і попытам.\nКажучы простымі словамі: расейская кампанія стварае штучны дэфіцыт працоўнай сілы для беларускіх кампаній і ўтойвае сапраўдную інфармацыю пра вакансіі на нашым рынку працы для беларусаў, якія шукаюць працу. Асноўнымі кліентамі кампаніі HeadHunter зьяўляюцца расейскія фірмы. Як адзначаюць беларускія экспэрты, HeadHunter дзякуючы свайму стутусу манапольнага пасрэдніка можа перахопліваць і ўсмоктваць у чорную дзірку Расеі беларускія працоўныя рэсурсы. Ідэалагічную базу гэтаму бандытызму ў інтэрнэт-прасторы пабудаваў сярод іншых ідэёлаг расейскага імпэрыялізма А. Праханаў: “Само существование Белоруссии со здоровым населением, сохранившимся крестьянством, с чиновничеством, не погрязшим в коррупции, — это резерв, это огромный резерв для России, который в какой-то момент будет черпать оттуда не растленные, не израсходованные ресурсы, просто человеческие, людские, интеллектуальные ресурсы”. (Крыніца: http://echo.msk.ru/programs/personalno/715916-echo).\nУсё гэта гучыць у стылі гітлерскага людажэрства, расістоўскай тэорыі і практыкі Розэнбэрга, пакта Молатава-Рыбэнтропа. Адным словам, расейскі фашызм ужо даўно не хавае свайго сапраўднага аблічча.\nТрэба аддаць належнае вядучым беларускім кампаніям, якія адразу ж пасьля рэйдэрскага захопу, зьдзейсьненага расейскімі браткамі, адэкватна ацанілі пагрозу для ўсяго беларускага рынка працы. Беларусы ў першыя ж дні сьнежня склікалі вялікую супольную нараду нашых мэнэджэраў па пэрсаналу. На нараду запрасілі і прадстаўнікоў HeadHunter, аднак яны не зьявіліся. Мэтай нарады была выпрацоўка тактыкі і стратэгіі абароны ад расейскай навалы, пляну дзеяньняў, якія б дазволілі мінімізаваць страты, што нясуць беларусы ў выніку дзейнасьці кампаніі-агрэсара (беларусы адзінадушна пачалі менавіта так называць гэты HeadHunter). Быў выпрацаваны сьпіс мэдыйных кампаній, якія мусяць стаць той вялікай дошкай аб'яваў, якой раней быў беларускі рэсурс TUT.by.\nТрэба зазначыць, што кіраўніцтва найбуйнейшай беларускай мэдыйнай кампаніі (па этычных меркаваньнях мы не называем яе) на паўдарозе разьвярнула свайго прадстаўніка, які ехаў на нараду. Мяркуем, што ў гэтай кампаніі пачулі грознае гуканьне расейскага агрэсара. Як кажуць у “Коза ностры”, “ім зрабілі прапанову, ад якой яны не маглі адмовіцца”. І гэты факт пацьвердзіў, што беларускі бізнэс і ўвесь наш працоўны народ сутыкнуліся з сур'ёзным выклікам мафіёзнай Расеі.\nУсе гэтыя падзеі пацьвярджаюць яшчэ раз: пакуль у Беларусі існуе рэжым унутранай акупацыі, пакуль ва ўладзе знаходзіцца прамаскоўскі рэжым, наша краіна не стане заможнай і стабільнай. Аднак усё больш беларусаў разумеюць, адкуль сыходзіць небясьпека для нашага нацыянальна-дзяржаўнага жыцьця. Беларуская Салідарнасьць павінна быць нашым адказам на выклікі, якія кідаюць нам маскоўскія ворагі.


Ганна Аляксандраўна Люблінская\nІгар Аляксандравіч Люблінскі\nЛюбоў Саламонаўна Фрыд\nЛюдміла Віктараўна Ляховіч\nЛюдміла Сямёнаўна Пеціна\nЛюдміла Якаўлеўна Колас\nЛюдовік Французскі (герцаг Арлеанскі)\nЛюдовік III (кароль Францыі)\nЛюдовік IV (кароль Францыі)\nЛуцый Тарквіній Прыск, альбо Тарквіній Старажытны - пяты цар Старажытнага Рыма. Правіў з 616 па 579 да н.э. Гістарычнасць Тарквінія прызнаецца большасцю з сучасных гісторыкаў.\nБрут - Луцый Юній Брут: легендарны заснавальнік Рымскай рэспублікі і вызваляльнік Рыму ад тыраніі Тарквінія. Узор самаадданай барацьбы супраць тыраніі, Луцый Брут меў, паводле словаў Плутарха, "дух, цвёрды, як загартаваны меч. так што гнеў супрац ...\nЛуцый ІІ - Папа Рымскі з 9 сакавіка 1144 па 15 лютага 1145). Нарадзіўся ў Балонні. Быў скарбнікам Рымскай царквы, пазней папскім легатам у Германіі. Яго пантыфікат характарызаваўся утварэннем у Рыме рэвалюцыйнай рэспублікі, якая мела намер пазбав ...\nЛюцый III ; 1097, Лука - 25 лістапада 1185) - Папа Рымскі з 1 верасня 1181 года па 25 лістапада 1185 года. Ураджэнец незалежнай рэспублікі Лукі, цыстрэрцыянец. Прызначаны кардыналам Папам Інакенціем II, уплывовым кардыналам у часы Папы Аляксандра ...\nАндрэй Піліпавіч Луцэ́віч 1919, в. Зазерка, цяпер Пухавіцкі раён Мінскай вобл. - 17 ліпеня 1944) - старшы сяржант Рабоча-сялянскай Чырвонай арміі. Герой Савецкага Саюза.\nНа ранніх этапах праходзіў падрыхтоўку ў СДЮШАР а. Замасточча, трэнер - Г. М. Грыбоўскі. У наш час атрымлівае падрыхтоўку ў РЦАП, асабістыя трэнеры - С. У. Драздоў, Г. М. Грыбоўскі. Выступае за КХТ "Мінск" і мужчынскую зборную Беларусі па хакеі н ...\nСкончыла ў 1971 годзе Брэсцкі інжынерна-будаўнічы інстытут. У 1971 - 1974 гадах архітэктар, старэйшы архітэктар Інстытута "Белкамунпраект" ; у 1974 - 1985 гадах старэйшы архітэктар, кіраўнік групы ДПІ "Мінскпраект" ; у 1985 - 1990 гадах галоўны а ...\nУладзісла́ва Фра́нцаўна Луцэ́віч - беларуская літаратуразнаўца і культурная дзяячка. Заслужаны дзеяч культуры Беларусі. Жонка Янкі Купалы.\nЦярэнцій Луцэвіч - беларускі футбаліст камерунскага паходжання, абаронца клуба "Гомель". Можа таксама згуляць на пазіцыі нападніка.\nАлег Вікенцьевіч Луцэвіч - беларускі мастак-графік, педагог. Член Беларускага саюза мастакоў. Брат Эмануіла Луцэвіча, беларускага вучонага, доктара медыцынскіх навук.\nУ 1991 - 2007 гадах - мастацкі кіраўнік Нацыянальнага акадэмічнага драматычнага тэатра імя М. Горкага. У 2002 годзе паставіў песу па паэме Я. Купалы "Сон на кургане". Перыяд 2003 - 2004 гадоў для Луцэнкі быў адзначаны такімі высокамастацкімі паст ...\nУ 1929 - 1932 гадах вучыўся ў Алма-Ацінскім зааветэрынарным інстытуце. Пасля заканчэння інстытута быў пакінуты на кафедры. Працаваў дацэнтам, затым да 1934 года - намеснікам дырэктара Алма-Ацінскага зааветэрынарнага інстытута АЗВІ, цяпер Казахскі ...\nЮ́рый Віта́льевіч Луцэ́нка - украінскі палітычны і дзяржаўны дзеяч. З лютага 2005 па снежань 2006 - міністр унутраных спраў Украіны. З 19 снежня 2007 па 29 студзеня 2010 года - Міністр унутраных спраў у другім урадзе Юліі Цімашэнка. 26 снежня 201 ...\nСкончыў Мінскі дзяржаўны лінгвістычны ўніверсітэт 1994, Акадэмію кіравання пры Прэзідэнце Рэспублікі Беларусь 2000. Займаў розныя пасады ў Міністэрстве знешніх эканамічных сувязяў Рэспублікі Беларусь, пасля ў Міністэрстве замежных спраў, працаваў ...\nІга́р Міха́йлавіч Лучано́к - беларускі кампазітар і педагог. Заслужаны дзеяч мастацтваў Беларусі, народны артыст Беларусі і СССР, заслужаны дзеяч культуры Польшчы. Прафесар. Ганаровы грамадзянін Мар’інай Горкі, Мінска і Сальска.\nІосіф Лучнік - настаўнік, польскі дзеяч на Беларусі, адзін з заснавальнікаў Саюза палякаў, з 2005 года па 2009 год старшыня прызнанага ўладамі Беларусі СПБ.\nУ 1994 годзе ўступіў у Ордэн прапаведнікаў дамініканцы. Манаскую фармацыю праходзіў у Кошыцах, вывучаў тэалогію і філасофію ў Варшаве і ў Папскай тэалагічнай акадэміі ў Кракаве. Атрымаў прэзбітэрскае пасвячэнне ў 2003 годзе. Служыў у Санкт-Пецярб ...\nЯнка Лучына - гэта адзін з псеўданімаў Івана Яна Неслухоўскага, найбольш часты і стабільна ўжываны. Ім паэт падпісваў толькі творы на беларускай мове. Узяты ад страчанай часткі прозвішча продкаў, прыдомка Лучыўка, псеўданім сімвалізаваў духоўную ...\nНарадзіўся ў сям’і служачага. Скончыў рамеснае вучылішча, працаваў на складах спажыўсаюзаў ў горадзе Саратаве. У 1919 годзе быў прызваны ў Чырвоную Армію. Скончыў аб’яднаныя курсы камскладу у Ташкенце. Удзельнічаў у Грамадзянскай вайне, камандава ...\nПе́тру Кіры́л Лучы́нскі - другі прэзідэнт Малдовы. Папярэднік - Мірча Снегур, пераемнік - Уладзімір Варонін.\nІван Іванавіч Лучыц-Федарэц - беларускі мовазнаўца і перакладчык. Адзін са складальнікаў "Этымалагічнага слоўніка беларускай мовы".\nМірча Лучэску - румынскі футбаліст, пазней - футбольны трэнер. У цяперашні час з’яўляецца галоўным трэнерам украінскага клуба "Дынама" з Кіева. З мая 2004 года па май 2016 года - галоўны трэнер футбольнага клуба "Шахцёр" Данецк. У маі 2016 года б ...\nMacіeлa Лушa - амерыканская актрыса, пісьменнік і філантроп. Найбольшую вядомасць ёй прынеслі ролі ў тэлесерыяле Джордж Лопес тэлеканала ABC і фільме "Апошні вампір" студыі Sony Picture. У якасці пісьменніцы Луша перакладала паэмы і малітвы Маці ...\nСкончыла ў 2006 годзе гісторыка-філалагічны факультэт Полацкага дзяржаўнага ўніверсітэта па спецыяльнасці "Нямецкая мова. Англійская мова". У 2007 годзе там жа абараніла магістарскую дысертацыю па спецыяльнасці "Літаратура народаў краін замежжа н ...\nІван Мікалаевіч Лушчыцкі - беларускі філосаф. Член-карэспандэнт АН БССР, доктар філасофскіх навук, прафесар. Заслужаны дзеяч навукі БССР.\nПавел Канстанцінавіч Лыжын - беларускі лёгкаатлет. Спецыялізуецца ў штурханні ядра, кіданні дыска. Майстар спорту Беларусі міжнароднага класа.\nАнатоль Мікалаевіч Лызікаў - беларускі вучоны ў галіне хірургіі. Доктар медыцынскіх навук, прафесар.\nАляксе́й Васі́левіч Лы́каў - савецкі і беларускі вучоны ў галіне цепла- і масапераносу. Акадэмік Акадэміі навук Беларусі, доктар тэхнічных навук, прафесар. Заслужаны дзеяч навукі і тэхнікі РСФСР.\nВыхаванец мінскага "Тарпеда", у 2007 годзе выступаў за дубль "Дарыды". Пазней далучыўся да клуба "Іслач", які выступаў на першынстве Мінскага раёна. У 2012 годзе "Іслач" заявілася ў Другую лігу, і Сяргей прайшоў у ім шлях да Вышэйшай лігі. У 2013 ...\nНарадзіўся ў сямі чыгуначніка. Скончыў Старасельскае народнае вучылішча, Рагачоўскую настаўніцкую семінарыю 1917. Настаўнічаў у Ліпініцкай земскай школе цяпер Буда-Кашалёўскі раён. У 1919 - 22 служыў у Чырвонай Арміі. Удзельнічаў у савецка-польск ...\nРыгор Ціханавіч Лынькоў Рыгор Ціханавіч Лынькоў - беларускі савецкі паэт, перакладчык. Брат беларускага паэта Міхася Лынькова.\nІван Леапольдавіч Лысакоўскі - савецкі разведчык, генерал-маёр, беларускі ваенны і дзяржаўны дзеяч, намеснік старшыні КДБ БССР.\nСкончыў Віцебскі ветэрынарны інстытут 1974. 3 1993 вучоны сакратар аддзялення жывёлагадоўлі і ветэрынарнай медыцыны Акадэміі аграрных навук Беларусі, з 1994 загадчык лабараторыі і намеснік дырэктара Беларускага НДІ эксперыментальнай ветэрынарыі. ...\nАнтаніна Фёдараўна Лысенка - беларускі літаратуразнавец і літаратурны крытык, кандыдат філалагічных навук.\nТрафім Дзянісавіч Лысенка - савецкі вучоны-аграном. Стваральнік псеўданавуковай канцэпцыі спадчыннасці, зменлівасці і відаўтварэння. Адмаўляў класічную генетыку, сцвярджаў магчымасць наследавання набытых прыкмет. Лаўрэат Сталінскай прэміі першай ...\nАляксандр Васілевіч Лысе́нка - беларускі архітэктар. Кандыдат архітэктуры. Лаўрэат Прэміі СМ СССР 1983 года.\nНавуковыя працы па аўтаматызацыі праектна-канструктарскіх работ, даследаванні аперацый, дыскрэтным праграмаванні. Распрацаваў метады пераметрычнай дэкампазіцыі для рашэння складаных экстрэмальных задач, мадэлявання і аптымізацыі праектных рашэнняў.\nМікалай Лысенка - украінскі кампазітар, піяніст, дырыжор, педагог, збіральнік песеннага фальклору, грамадскі дзеяч. Да найбольш вядомых твораў Лысенкі належыць музыка гімнаў "Малітва за Украіну" і "Вечны рэвалюцыянер", якія, ў тым ліку, выконваў ...\nПётр Фёдаравіч Лысенка - беларускі археолаг, доктар гістарычных навук, прафесар, лаўрэат Дзяржаўнай прэміі Рэспублікі Беларусь.\nАляксандр Акімавіч Лысенка - намеснік камандзіра батальёна 321-га стралковага палка, старшы лейтэнант.\nСкончыла Віцебскі медыцынскі інстытут 1977. Працуе ў Віцебскім дзяржаўным медыцынскім ўніверсітэце з 1997 прафесар кафедры педыятрыі. Навуковыя працы па паталогіі гіпафізарна-тырэоіднай сістэмы дзяцей, рэабілітацыі аслабленых дзяцей бязлекавымі с ...\nУладзімір Лысёнак - дзеяч беларускага нацыянальнага супраціву, сябра пастаўскай групы беларускай моладзевай падпольнай паваеннай арганізацыі Саюз беларускіх патрыётаў.\nНарадзілася ў 1959 годзе ў Кіеве. У 1981 годзе скончыла факультэт журналістыкі Беларускага дзяржаўнага ўніверсітэта, атрымаўшы дыплом з адзнакай. У 1983-1986 гадах зяўлялася аспірантам Інстытута мастацтвазнаўства, этнаграфіі і фальклора імя Кандр ...\nУдзельнік Вялікай Айчыннай вайны. Скончыў Інстытут жывапісу, скульптуры і архітэктуры ў Ленінградзе ў 1953 г. Удзельнічаў у выстаўках з 1958. Працаваў у Белдзяржпраекце, галоўным архітэктарам праектаў у Гомельскім філіяле Белдзяржпраекта, у Белпр ...\nСкончыў у 1969 годзе Новасібірскі інжынерна-будаўнічы інстытут. Працаваў у Хабараўскграмадзянпраекце, з 1977 года - галоўны архітэктар праектаў у Гроднаграмадзянпраекце, галоўны архітэктар праектаў Гроднажылпраекта. Член Саюза архітэктараў СССР з ...\nЗ 1925 года кіраваў калгасам на Невельшчыне. У гады Вялікай Айчыннай вайны ўдзельнічаў у партызанскім руху на Беларусі. Пасля заканчэння вайны застаўся працаваць на беларускай зямлі ў Глыбоцкім раёне. У 1946 - 1967 гадах М. В. Лытысаў быў старшын ...\nДзмітрый Канстанцінавіч Лыцін - удзельнік Вялікай Айчыннай вайны, Герой Савецкага Саюза, гвардыі старшына ў адстаўцы.\nГенадзь Міхайлавіч Лыч - беларускі вучоны ў галіне эканомікі, публіцыст. Акадэмік Нацыянальнай акадэміі навук Беларусі, доктар эканамічных навук, прафесар. Заслужаны дзеяч навукі БССР.\nНарадзіўся сялянскай сям’і на Уздзеншчыне. Скончыў гістарычны факультэт Башкірскага педагагічнага інстытута ва Уфе 1957, працаваў настаўнікам 1958-1961. З 1962 года ў Інстытуце гісторыі Акадэміі навук БССР, прайшоў шлях ад старшага лабаранта да г ...\nВучыўся ў Берасцейскім езуіцкім калегіуме, скончыў Віленскую акадэмію. Прымаў удзел у маскоўскай, шведскай, турэцкай ваенных кампаніях. У 1658 уступіў у ордэн езуітаў у Кракаве, адначасова вучыўся ў Кракаве, потым у Калішы ў 4-гадовай студыі, яка ...\nЛюдовік IV (імператар Свяшчэннай Рымс ..


Склад будзе курсіраваць паміж Мінскам і Віцебскам з 7 па 15 ліпеня.\nМІНСК, 29 мая — Sputnik. Беларуская чыгунка прызначыла на час правядзення фестывалю "Славянскі базар" цягнік міжрэгіянальных ліній Мінск — Віцебск, паведамілі Sputnik ў прэс-службе БЧ.\nСклад будзе курсіраваць штодня з 7 па 15 ліпеня, у першы рэйс ён адправіцца 7 ліпеня — напярэдадні святочных мерапрыемстваў у Віцебску.\n"Цягнік міжрэгіянальных ліній будзе адпраўляцца са станцыі "Мінск-Пасажырскі" ў 12:48 і прыбываць у Віцебск у 16:25", — паведамілі ў БЧ.\nТам таксама адзначылі, што спецыяльна прадугледжаны зручны графік руху ў зваротным кірунку: госці "Славянскага базару" на гэтым жа цягніку змогуць з Віцебска выехаць ноччу ў 01:40 і быць у сталіцы раніцай у 05:28.\nXXIV Міжнародны фестываль мастацтваў "Славянскі базар у Віцебску" пройдзе з 9 па 13 ліпеня. У рамках фестывалю адбудзецца міжнародны конкурс выканаўцаў эстраднай песні, а таксама пройдуць канцэрты папулярных беларускіх, расійскіх і сусветных выканаўцаў.\nЧыгуначны транспарт, Транспарт, Славянскі базар у Віцебску, Беларусь


Пратэстоўцы паставілі намёты каля сядзібы парлямэнту ў Тбілісі. 21.by\nПратэстоўцы паставілі намёты каля сядзібы парлямэнту ў Тбілісі\n23.02.2021 18:10 — Разное | Свабода\nРух на праспэкце Руставэлі быў прыпынены. Паліцыя не перашкаджае правядзеньню акцыі.\nЛідэры апазыцыйных партый і іх прыхільнікі перамясьціліся ад будынку адміністрацыі ўраду Грузіі на праспэкт Руставэлі. Яны ўсталявалі два вялікія намёты перад будынкам парлямэнта. Прадстаўнікі апазыцыі кажуць, што акцыі пратэсту ў цэнтры Тбілісі будуць пэрманэнтнымі.\nУ Грузіі арыштавалі кіраўніка партыі Саакашвілі\nРаніцай 23 лютага супрацоўнікі паліцыі ўзялі штурмам пакой, у якім знаходзіўся Ніка Мэлія. Паліцыя выкарыстала спэцсродкі, у тым ліку газ. Мэлія затрымалі.\nСтаршыню «Адзінага нацыянальнага руху» Ніку Мэлія абвінавачваюць у арганізацыі і кіраўніцтве групавым гвалтам, а таксама ўдзеле ў ім — па справе аб беспарадках 20 чэрвеня 2019 года. Раней лідэр найбуйнейшай апазыцыйнай партыі краіны адмовіўся выплаціць заклад, абраны яму судом у якасьці меры стрыманьня, а парлямэнт зьняў зь яго дэпутацкую недатыкальнасьць. Пазьней Тбіліскі гарадзкі суд зьмяніў меру стрыманьня з закладу на арышт.\n18 лютага Георгій Гахара падаў у адстаўку з пасады прэм’ер-міністра. Ён распавёў пра рознагалосьсі з кіруючай камандай адносна выкананьня рашэньня суда ў дачыненьні да Нікі Мэлія.\nУ панядзелак увечары парлямэнт зацьвердзіў на пасаду прэм’ера Іраклія Гарыбашвілі. Ён назваў Ніку Мэлія «крыміналам» і анансаваў выкананьне рашэньня суду ў дачыненьні да яго.\n26 лютага ў Тбілісі плянуецца вялікае шэсьце апазыцыі з патрабаваньнем вызваліць Ніку Мэлія.\nУ Тбілісі праходзіць акцыя ў падтрымку арыштаванага лідэра апазыцыйнай партыі «Адзіны нацыянальны рух» (АНД) Нікі Мэлія. Актывісты паставілі два намёты каля...\nВзял у знакомых денег и имущества на 10 тысяч долларов и не собирался возвращать\nИзменения в налогообложении ИП могут привести к росту бедности, особенно в регионах


Больш за 20 навукова-тэхнічных распрацовак БДУ прадстаўлены на 50 Міжнароднай прамысловай выставе "FIA-2017". Мерапрыемства праходзіць у гэтыя дні ў Алжырскай Народнай Дэмакратычнай Рэспубліцы.\nУ экспазіцыю БДУ ўвайшлі высокаэфектыўныя імпульсныя крыніцы сілкавання шырокага ўжывання; універсальныя рабатызаваныя комплексы і аўтаматызаванае абсталяванне для ўшчыльнення, герметызацыі і склейвання; тэхналогія даследавання ссоўванняў і ссяданняў зямной паверхні ў рэгіёне вядзення падземных горных прац; аўтаматызаваная сістэма кантролю шчыльнасці QCS ліставых матэрыялаў у цэлюлозна-папяровай, тэкстыльнай і хімічнай прамысловасці; поліфункцыянальныя тэрмаўстойлівыя кампазіцыйныя матэрыялы на аснове фасфатных злучальнікаў; харчовыя плёнкі і інш.\nМяркуецца, што папулярная распрацоўка навукоўцаў універсітэта - фітасолі для карэкцыі павышанага парога смакавай адчувальнасці да кухоннай солі выкліча цікавасць у вытворцаў харчовай прамысловасці. Фітасолі прызначаны для замены кухоннай солі з мэтай прафілактыкі і зніжэння рызыкі развіцця артэрыяльнай гіпертаніі і іншых сардэчна-сасудзістых захворванняў у шырокіх пластоў насельніцтва.\nАдзначым, удзельнікамі выставы "FIA-2017" стануць каля 1000 кампаній з 40 краін. Агульны пляц усёй экспазіцыі больш 50 тыс. кв.м.\nМерапрыемства працягне сваю працу да 13 мая.


Ліга чэмпіёнаў УЕФА 2021/2022\nПераможцамі турніру станавіліся 22 клуба, 13 з іх выйгравалі турнір больш за адзін раз. Іспанскія клубы атрымлівалі ў турніры 18 перамог. Рэкардсменам па колькасці выйграных тытулаў з’яўляецца іспанскі «Рэал Мадрыд», які перамагаў 13 разоў. Дзеючым чэмпіёнам з’яўляецца англійскі клуб «Чэлсі», які 29 мая 2021 года ў фінале ў Порту перамог англійскі «Манчэстэр Сіці» з лікам 1:0.\nСпіс найлепшых клубаў у гэтым турніры ўзначальвае іспанскі «Рэал Мадрыд», які атрымліваў перамогу ў Лізе чэмпіёнаў (уключна з перамогай у Кубку чэмпіёнаў) 13 разоў. Сем разоў турнір выйграваў італьянскі «Мілан», 6 разоў — англійскі «Ліверпул» і мюнхенская «Баварыя», 5 разоў — іспанская «Барселона», 4 разы — нідэрландскі «Аякс» з Амстэрдама.\nКрыштыяну Раналду 134 176 0.76 2003—…\nЛіянель Месі 120 149 0.81 2005—…\nРоберт Левандоўскі 73 96 0.76 2011—…\nКарым Бензема 71 130 0.55 2006—…\nКрыштыяну Раналду 176\nЛіянель Месі 149\nУзята з "https://be.wikipedia.org/w/index.php?title=Ліга_чэмпіёнаў_УЕФА&oldid=4117772"\nАпошнія змены 11 мая 2022 а 18:33\nАпошняе змяненне старонкі адбылося 18:33, 11 мая 2022.


З 31 мая ў большасці абласцей Беларусі ўводзіцца забарона на вылаў звычайнага сома\nЯк нагадалі ў Дзяржінспекцыі, гаворка ідзе пра Міншчыну, Віцебшчыну, Гродзеншчыну і Магілёўшчыну. Забарона тут будзе дзейнічаць да першага ліпеня. У Гомельскай і Брэсцкай абласцях нельга вылоўліваць сома з 19 мая, забарона распаўсюджваецца на тэрмін да 20 чэрвеня.\nНезаконная здабыча адной асобіны звычайнага сома падчас дзеяння забароны будзе каштаваць парушальнікам 12 базавых велічынь. Яшчэ на браканьераў будзе накладзены адміністрацыйны штраф да 50 базавых. Калі шкода ад нелегальнай рыбалкі складзе 100 і больш базавых велічынь, можа быць заведзена крымінальная справа.\nСяргей РАСОЛЬКА, «Звязда», 30 мая 2017 г.


Анкахворыя жанчыны ў Беларусі змогуць замарожваць яйкаклеткі\n23.08.2018 / 14:45 Анкахворыя жанчыны ў Беларусі змогуць замарожваць яйкаклеткі\nАнкахворым жанчынам у Беларусі плануецца даваць магчымасць замарожваць яйкаклеткі, паведаміў карэспандэнту БелТА член пастаяннай камісіі па ахове здароўя, фізічнай культуры, сямейнай і моладзевай палітыцы Палаты прадстаўнікоў Аляксандр Старавойтаў.\nГэта прадугледжана папраўкамі ў закон аб дапаможных рэпрадуктыўных тэхналогіях. «Права закансерваваць яйкаклеткі плануецца даваць жанчынам, якім трэба перанесці медыцынскія ўмяшанні, здольныя паўплываць на дзіцянараджальную функцыю, напрыклад хіміятэрапія, прамянёвая тэрапія.\nПакуль набор яйцаклетак на захоўванне ў іх немагчымы: няма медыцынскіх паказанняў для прымянення дапаможных рэпрадуктыўных тэхналогій, у прыватнасці бясплоддзя. Калі ж законапраект будзе прыняты, то звярнуцца да працэдуры будуць мець магчымасць не толькі анкахворыя, але і ў тыя, у каго ёсць сямейная схільнасць да анкалагічных паталогій. Пры гэтым вызначаецца, што выкарыстоўваць палавыя клеткі такіх пацыентаў можна будзе толькі пры ўжыванні ў дачыненні да іх дапаможных рэпрадуктыўных тэхналогій», — распавёў Аляксандр Старавойтаў.\nРаспрацоўшчыкі законапраекта ўлічылі прыватныя выпадкі, калі дапамагчы бясплоднай сям'і была гатовая блізкая сваячка мужа ці жонкі, але не змагла гэтага зрабіць з-за ўзросту. У дзейным заканадаўстве сурагатнай маці можа быць жанчына ад 20 да 35 гадоў. «Узроставыя межы ў такіх выпадках прапануецца пашырыць да 49 гадоў уключна», — праінфармаваў Аляксандр Старавойтаў. Акрамя таго, у законапраекце дапускаецца, што такая жанчына можа не быць замужам, але толькі ў тым выпадку, калі ў яе ёсць дарослыя дзеці і няма непаўналетніх.\nУ праекце закона прапануецца таксама павялічыць узроставы парог для донараў палавых клетак: з 40 да 50 гадоў для мужчын і да 49 гадоў уключна — для жанчын. Пры гэтым у першым выпадку гаворка ідзе як пра ананімных, так і пра неананімных донараў. У другім — толькі пра неананімных донараў з ліку сваячак пацыенткі. Паводле слоў дэпутата, пры вырашэнні пытання аб змяненні падыходаў да абмежавання ўзросту донараў улічваліся і міжнародныя падыходы, у прыватнасці рэкамендацыі СААЗ і Еўрапейскага таварыства рэпрадукцыі і эмбрыялогіі чалавека (ESHRE).\nПрактыка прымянення закона паказала, што ў якасці донарскіх выкарыстоўваюцца не толькі палавыя клеткі, атрыманыя ў Беларусі, але таксама з рэгістраў, банкаў, баз замежных дзяржаў. Папраўкамі ў закон аб ДРТ арганізацыі аховы здароўя атрымліваюць магчымасць супрацоўнічаць з імі. Акрамя таго, уводзіцца кантроль за выкарыстаннем донарскіх клетак, атрыманых з-за мяжы.\nАляксандр Старавойтаў адзначыў, што асноўная мэта законапраекта — удасканаліць работу медустаноў, якія займаюцца дапаможнымі рэпрадуктыўнымі тэхналогіямі, актуалізаваць нарматыўную базу, якой яны карыстаюцца. У Беларусі дзейнічаюць тры дзяржаўныя і каля пяці прыватных цэнтраў ЭКА. Праблема бясплоддзя актуальная для краіны. Удзельная вага пар, якія не могуць мець дзяцей, дасягае 16—17%.\nУ распрацоўцы законапраекта ўдзельнічаюць прадстаўнікі Міністэрства аховы здароўя, грамадскіх аб'яднанняў, лекары. Плануецца, што ён будзе прыняты ў першым чытанні на восеньскай сесіі.


Якім павінен быць надзейны падмурак пад душ - Падручнік сантэхніка\nПераважная большасць дачнікаў на этапе ўладкавання свайго ўчастку сутыкаліся з пытаннем арганізацыі душа. Некаторыя абмяжоўваліся гадовым варыянтам, як самым простым, іншыя пайшлі далей і заняліся добраўпарадкаваннем паўнавартаснага душа, якім можна карыстацца не толькі ўлетку. Акрамя адрозненняў у канструкцыі надземнай часткі, моцна адрозніваецца і аптымальная канструкцыя падставы пад розныя віды душа.\nЎплыў канструкцыі на тып падставы\nПадмурак для дачнага душа падбіраецца зыходзячы з вагі канструкцыі і ступені капітальна пабудовы. Таму перш за ўсё трэба разабрацца ў тым, які душ наогул можа быць уладкаваны на дачным участку, а ўжо потым пераходзіць да будаўніцтва падмурка.\nУ агульным выпадку на дачы можа выкарыстоўвацца адзін з наступных тыпаў душа:\nдуш-Топтуны - самы просты варыянт. У гэтым выпадку досыць ёмістасці з вадой (якая можа ўсталёўвацца на ўзроўні зямлі) і сімвалічнага каркаса, ён абшываецца драўлянымі планкамі або проста завешваць непразрыстай плёнкай. Казаць пра які-небудзь падмурку проста няма сэнсу, вага каркаса не перавышае 10-20 кг, а галоўны недахоп канструкцыі - залежнасць ад надвор'я, падыходзіць толькі для перыядычнага наведвання дачы;\nЗвярніце ўвагу! Сваю назву душ - Топтуны атрымаў за тое, што неабходны ціск ствараецца за кошт намаганняў чалавека, прынцып дзеяння падобны на аўтамабільныя помпы.\nдуш на стойцы - асноўнае адрозненне ад папярэдняга варыянту складаецца ў тым, што падача вады можа быць арганізавана альбо ад вадаправода, альбо ад бака з вадой, усталяванага на даху душавой кабінкі. Калі падача вады арганізавана ад вадаправода, то можна абысціся без сур'ёзнага падмурка, а вось у другім выпадку без гэтага ўжо не абысціся. Вага бака з вадой грунт можа і не вытрымаць, кабінка перакосы і заваліцца;\nтаксама абавязковым лічыцца падмурак для душа на дачы ў выпадку, калі душ будуецца з цэглы. Вядома, прыйдзецца павазіцца, затое карыстацца ім можна будзе не толькі гарачым летнім днём.\nПад дачны душ можна парэкамендаваць некалькі варыянтаў:\nЗвярніце ўвагу! Столбчатый падмурак часта блытаюць са палевым, канструкцыя іх вельмі падобная, але атаясамліваць гэтыя паняцці не зусім правільна. Справа ў тым, што палі могуць выкарыстоўвацца на слабых грунтах, а вось столбчатый варыянт ужываецца толькі на грунтах з добрай апорнай здольнасцю. Але дачны душ - канструкцыя прасценькая, таму такая недакладнасць даравальная.\nстолбчатый з бетонным ростверком;\nсуцэльны - выкарыстоўваецца дастаткова рэдка.\nШто тычыцца столбчатые падмурка, то прадставіць яго можна як некалькі бетонных слупоў, размешчаных па перыметры душавой кабінкі. Паверсе можна проста замацаваць драўляны брус (аналаг ніжняй абвязкі у каркасным будаўніцтве) і ўжо потым пераходзіць да пабудовы надземнай часткі.\nДапускаецца паверсе слупы аб'яднаць бетонным ростверком. Такая канструкцыя будзе нашмат прасцей і цалкам здольная вытрымаць нагрузку ад цагляных сцен капітальнай пабудовы.\nІстужачны падмурак для душа сваімі рукамі дзякуючы большай плошчы падэшвы падыходзіць для слабых грунтоў. Галоўным недахопам можна лічыць павышаны ў параўнанні са столбчатым падмуркам аб'ёмам земляных работ.\nТэхналогія прылады падмуркаў рознага тыпу\nПарадак прылады падмуркаў розных тыпаў даволі моцна адрозніваецца, роўна як і працавыдаткі на іх узвядзенне. Таму тэхналогія ўзвядзення кожнага з згаданых тыпаў будзе разгледжана асобна.\nПалевыя і столбчатые падмуркі\nЯшчэ перад тым як прыступаць да прылады падставы трэба з праекта вынесці контуры душа ў натуру. Звычайна памеры канструкцыі не перавышаюць 2,0х2,0 м, так што зрабіць гэта можна з дапамогай звычайнай аборкі і рулеткі, а куты намеціць металічнымі шпількамі.\nКрок паміж асобнымі палямі можна прыняць 1,0 - 1,5 м, так што ў залежнасці ад памераў будучай кабінкі можа спатрэбіцца альбо іх ўстаноўка толькі ў кутах, бо яшчэ па 1 Сваё будзе размешчана па цэнтры кожнай сцяны.\nДля палягчэння работ вельмі зручна выкарыстоўваць у якасці няздымнай апалубкі звычайныя асбоцементной трубы. У такім выпадку земляныя работы нашмат зручней і практычней будзе выконваць з выкарыстаннем ня рыдлёўкі, а ручнога свідра, які дазволіць літаральна «высвідраваць» у зямлі адтуліны пад трубы.\nДалейшая інструкцыя да выканання работ будзе выглядаць так:\nна дно кожнай ямкі не лішнім будзе абкласці пясчана-жвіровую падушку (пласт пяску, а зверху - пласт друзу). Пры глыбіні ямы парадку 1,1-1,5 м таўшчыня кожнага пласта можа складаць 10-15 см. Кожны з пластоў абавязкова трэба старанна ўшчыльніць, намачыўшы перад гэтым вадой;\nЗвярніце ўвагу! Па-над пласта друзу ўкладваецца кавалак звычайнага руберойда або іншага гидроизолирующего матэрыялу, гэта неабходна для таго, каб вада з бетоннай сумесі не сышла занадта хутка.\nзатым у падрыхтаваныя ямы усталёўваецца апалубка (азбестацементавыя трубы) і фіксуецца, каб пры заліванні бетону яна не перакасілася;\nтаксама трэба не забыцца пра арматурныя каркасе, прычым недастаткова проста ўторкнуць пару металічных штыроў, трэба збудаваць паўнавартасны каркас. Улічваючы тое, што плануецца пабудова звычайнага душа, аддамо перавагу вязанне каркаса. На дыяметр палі каля 20 см дастаткова будзе 6 арматурных дубцоў дыяметрам 12 мм, у адно цэлае аб'яднаем іх, звязваючы звычайнай дротам (адсюль і назва);\nпасля гэтага ўжо можна заліваць бетон у трубы, выкарыстоўваць буйны друз не рэкамендуецца - ён можа затрымацца паміж арматурнымі прутамі.\nКалі плануецца кладка драўлянага бруса-над паль (ніжняя абвязка), то ў верхняй частцы палі трэба замацаваць кароткі арматурны стрыжань так, каб частка яго (прыкладна 10-15 гл) узвышалася над паверхняй бетону. Ён спатрэбіцца пры кладцы брусаў, у іх можна будзе высвідраваць адтуліну і літаральна нанізаць на яго, трываласць злучэння гарантаваная.\nУ выпадку, калі падмурак гадовага душа плануецца столбчатым, парадак работ застаецца амаль такой жа. Адрозненне заключаецца ў тым, што ямы сапраўды прыйдзецца капаць ўручную.\nСам жа падмурак ўяўляе сабой асобныя слупы (для іх узвядзення можа выкарыстоўвацца звычайная цагляная кладка). Для памяншэння выдатку матэрыялу ён можа мець ступеністую форму, гэта значыць ніжняя частка мае вялікія памеры ў плане (для больш раўнамернага размеркавання нагрузак на падстава).\nНа дне ям пад слупы сапраўды гэтак жа ўладкоўваецца жвірова-пяшчаная падушка, а пры прыладзе саміх слупоў пакідаюцца арматурныя выпускі для мацавання брусаў абвязкі. Асобна варта вылучыць падмуркі, у якіх выкарыстоўваецца бетонны ростверок. Такая канструкцыя можа выкарыстоўвацца, напрыклад, пры будаўніцтве цаглянага душа.\nУ такім выпадку работы выконваюцца ў 2 этапы:\nспярша бетануюцца самі палі, пры гэтым павінны быць забяспечаны арматурныя выпускі усіх дубцоў каркаса;\nзатым будуецца драўляная апалубка і бетаніруецца ростверок. Такі тып падмурка адрозніваецца большай надзейнасцю, але і працаёмкасць яго вышэй, так што парэкамендаваць яго можна толькі пад капітальны душ.\nКалі не ўлічваць большы аб'ём земляных работ, то яго можна лічыць аптымальным варыянтам пад капітальную пабудову з цэглы ці бетонных блокаў.\nІстужачны падмурак пад гадовы душ сваімі рукамі ўладкоўваецца ў такой паслядоўнасці:\nвыносіцца контур душа ў натуру і па перыметры рыецца катлаван шырынёй крыху больш, чым шырыня будучай сценкі. Што тычыцца глыбіні, то трэба перавысіць глыбіню прамярзання грунта для дадзенага рэгіёну, звычайна 1,0 м хапае;\nарматурны каркас спатрэбіцца больш сур'ёзны. У ніжняй частцы (расцягнутая зона) рэкамендуецца выкарыстоўваць арматуру A-III дыяметр 12 мм, астатнія стрыжні не буду адчуваць сур'ёзных нагрузак, таму можна выкарыстоўваць меншы дыяметр;\nпа краях выкапанай траншэі усталёўваецца апалубка з драўляных дошак вышынёй прыкладна 30-40 гл. Абрэз падмурка павінен узвышацца над зямной паверхняй;\nбетанаванне выконваецца за 1 заход, ідэальным варыянтам можна лічыць дадаткова ўшчыльненне сумесі вібратарам, але гэты інструмент ёсць далёка не ва ўсіх. Таму можна парэкамендаваць проста не выкарыстоўваць занадта буйны запаўняльнік для таго, каб падчас бетанавання не ўтвараліся пустаты ў падмурку.\nУ параўнанні з ужо разгледжанымі відамі падмуркаў на істужачны пойдзе больш матэрыялу, а значыць - яго кошт будзе вышэй, чым у палевага або столбчатого. (Гл. Таксама артыкул Каналізацыя для душавой кабіны: асаблівасці.)\nНаогул-то такі тып падмурка выкарыстоўваецца галоўным чынам пры будаўніцтве дамоў, калі трэба вялікую нагрузку размеркаваць па вялікай плошчы. Для прылады душа на дачы гэты варыянт нельга назваць рэкамендаваных.\nАсноўнае адрозненне заключаецца ў тым, што бетанаваць будзе ўся плошча, якую будзе займаць душ.\nАсноўныя этапы застаюцца ранейшымі:\nвыносяцца контуры душа;\nрыецца катлаван. Глыбіня яго не абавязкова павінна быць ніжэй глыбіні прамярзання. Таўшчыня пліты будзе складаць прыкладна 15-20 гл, таксама трэба прадугледзець прылады 2 слаёў з пяску з друзу прыкладна такой жа таўшчыні. Так што з улікам пясчана-жвіровай падушкі таўшчыня складзе прыкладна 60 см;\nперад бетанаваннем на пласт гідраізаляцыі для душа абавязкова ўкладваюцца арматурныя стрыжні. Ніжняя частка будзе працаваць на расцяжэнне, таму і армаванне тут вельмі важна.\nПа частцы працавыдаткаў такі тып падмурка нашмат пераўзыходзіць усе вышэйпералічаныя. Менавіта таму пад душ яго выкарыстоўваюць параўнальна рэдка.\nЛюбая пабудова патрабуе надзейнага і трывалага падмурка. У прапанаваным матэрыяле асноўны ўпор зроблены на падмурак пад больш-менш капітальны душ, спрошчаныя варыянты, накшталт вкапывания драўляных слупоў не разглядаліся з прычыны сваёй недаўгавечнасці.\nНа відэа ў гэтым артыкуле разглядаюцца асаблівасці падмуркаў розных тыпаў. І хоць агляд у роліку зроблены ў дачыненні да будаўніцтва дамоў, канструкцыя падмурка не мяняецца пры яго выкарыстанні для душа.\nПредыдущаяЯк робяцца цяпліцы з профільнай трубы - тэхналогія вырабу\nСледующаяЦентраторы для труб: выбар і ўжыванне


02 травень 2014, 13:58\nСярод васьмі журналістаў з Эўропы, якія трапілі ў сьпіс 100 «герояў інфармацыі», упершыню складзены міжнароднай арганізацыяй «Рэпарцёры бязь межаў», 31-гадовы галоўны рэдактар сайту «Навіны Данбасу».\n— Аляксей, вы адзін з «герояў інфармацыі», сьпіс якіх вызначылі «Рэпарцёры бязь межаў». Як вы ўспрынялі атрыманьне гэтага статусу?\n— На жаль, нягледзячы на перамогу Майдана ў Кіеве, дэмакратычныя каштоўнасьці яшчэ не перамаглі на ўсходзе Ўкраіны. Людзі, якія змагаюцца на прарасейскіх барыкадах, выступаюць супраць таго, за што стаяў і губляў чалавечыя жыцьці Майдан. Для такіх людзей паняцьці «свабоды слова» і «свабода волевыяўленьня» нічога ня значаць. У іх іншыя каштоўнасьці, тыя, якія прапаноўвае «рускі мір», — кансэрватыўнае праваслаўе, дапушчальнасьць забойства за іншадумства, адсутнасьць свабоды прэсы. Вядома, для такіх людзей арганізацыя «Рэпарцёры бязь межаў» ці такія СМІ, як «Навіны Данбасу», нічога ня значаць.\n— Гэтыя людзі ў большасьці ці ў меншасьці?\n— Такія людзі не складаюць большасьці ў Данбасе: толькі каля 10% жыхароў Данбасу хочуць адлучэньня рэгіёну ад Украіны. Астатнія 90% — гэта людзі, якія ўсё ж жывуць у 21 стагодзьдзі. І надзея на тое, што рэгіён выкараскаецца з гуманітарнай катастрофы і працэсу расчалавечваньня, які цяпер мы назіраем у Славянску, залежыць якраз ад гэтай большасьці. Я б параўнаў сытуацыю ў Данбасе з акцыямі ў Нью-Ёрку, калі людзі выходзілі на вуліцу з плякатамі «We are 99%», пратэстуючы супраць канцэнтрацыі багацьця ў 1 працэнта насельніцтва. Дык вось так і ў нас — пераважную большасьць ніхто ня бачыць і ня чуе, у той час, як 10 працэнтаў прыхільнікаў Расеі правяць баль і не даюць у тым ліку працаваць журналістам.\n— Ад пачатку супрацьстаяньня ва Ўкраіне журналісты апынуліся ў небясьпечным стане. Як вы адчуваеце гэта на сабе?\n— Я магу сказаць, што прыхільнікі Расеі моцна перашкаджаюць нам працаваць, таму што разумеюць, што калі мы будзем працаваць згодна з прынцыпамі і законамі журналістыкі, дык і гэтыя 10 працэнтаў іх падтрымкі хутка зьнікнуць, калі сьвет пабачыць непераканаўчасьць тых ідэяў, якія яны хочуць навязаць цэламу грамадзтву. У Данбасе журналістаў цяпер запалохваюць, прыніжаюць. Як менавіта? Некаторых б’юць, за некаторымі пастаянна сочаць. Напрыклад, на маю асобу вісяць арыенціроўкі на ўсіх блёк-пастах у Данецкай вобласьці. Трэба адзначыць, што «Рэпарцёры бязь межаў» упершыню далі статус «героя інфармацыі» прадстаўніку данбаскага СМІ. Я думаю, што гэта добры крок гэтай міжнароднай арганізацыі насустрач данецкім СМІ і спроба паказаць, што праблемы лякальнай журналістыкі, якая апынулася сам-насам з узброенымі людзьмі, баевікамі, разумеюцца і адэкватна ацэньваецца з боку дэмакратычных краін. Таксама, вядома, гэты статус актуалізуе праблему стану свабоды слова ў Данбасе.\n— Калі браць інфармацыю са СМІ, можна падумаць, што Данбас ужо цалкам акупаваны Расеяй. Як вы лічыце, ці ёсьць надзея, што рэгіён дасьць адпор?\n— У Данбасе вялізная колькасьць людзей супраціўляецца прарасейскім захопнікам. Калі яны не стаяць на вуліцах з украінскімі сьцягамі і з аўтаматамі, гэта ня значыць, што яны не супраціўляюцца. Украінцы плацяць падаткі, на якія ўтрымліваецца армія і праваахоўная сыстэма. Навошта шараговаму грамадзяніну выходзіць, каб бараніць цэласнасьць краіны і мір са зброяй у руках? Гэта дапушчальна толькі для тэрарыстаў і баевікоў — выходзіць са зброяй за расейскую мову. Больш такога нідзе ў сьвеце няма. А гэтыя 10 працэнтаў людзей, якія падтрымліваюць тэрарыстаў, знаходзяцца пад татальным уплывам расейскай тэлепрапаганды, якая «прамывае мазгі». Цяпер у нас ёсьць пэўная колькасьць мэнтальна пакалечаных жыхароў рэгіёна, якія за расейскую мову выходзяць з аўтаматам у руках супраць сваіх суграмадзян. І гатовыя забіваць тых, хто не гаворыць па-расейску.\n— Чаму вы лічыце, што такой падтрымкі з боку жыхароў Данбасу рэальна няма?\n— Прарасейскія партыі і арганізацыі заўсёды былі маргінальныя ў Данбасе. Ніколі не было фракцыяў такіх партыяў ні ў абласным, ні ў гарадзкім, ні ў раённым саветах, ніколі дэпутатаў ад «Рускага блёку» не было. А цяпер рэзка ўсе сталі падтрымліваць? Я ў гэта ня веру. Я веру ў тое, што гэтая падтрымка магчымая толькі пры расейскім умяшаньні з аўтаматамі, баевікамі. Тады — так. Прыбярыце гэты фактар, прыбярыце Расею ад Украіны — і сьледу не застанецца ў Данбасе ад «русского мира». Ён, магчыма, застанецца на ўзроўні культуралёгіі і жаданьня паглядзець сэрыял пра расейскіх мянтоў, але ня больш за тое. Культура можа быць цікавая, але не абарона тэлеканалу «Культура» пры дапамозе гранатамёта.\n— Ці ўзьнікаюць праблемы ў жыхароў Данбасу на бытавым узроўні, ці могуць на чалавека напасьці, калі ён не гаворыць па-расейску?\n— У Данбасе на ўзроўні побыту ксэнафобія заўсёды была. Таму — так, цяпер сталі дапушчальнымі зьневажальныя словы ў побытавай камунікацыі ў дачыненьні да любога «іншага». Нават калі вы незвычайна апранецеся і прыедзеце ў Енакіева, на вас будуць глядзець як на іншага і нават могуць ужыць сілу супраць вас. Чым бяднейшае грамадзтва, тым яно менш талерантнае. Гэты рэгіён доўгі час фармаваўся пад уплывам сям’і Януковіча, усе рашэньні прымаліся альбо ім асабіста, альбо яго набліжанымі. Дэмакратыі не было, «Партыя рэгіёнаў» практычна манапалізавала палітычны працэс у рэгіёне. Нягледзячы на супольны рэйтынг апазыцыйных партыяў у 15%, данецкія СМІ доўгі час не давалі ім магчымасьці ніякім чынам прысутнічаць у мэдыяпрасторы, прадстаўляючы пляцоўку выключна «Партыі рэгіёнаў». Сёньня актывісты гэтай партыі разам з камуністамі стаяць на прарасейскіх барыкадах. Выходзіць, што прадстаўнікі гэтай партыі, атрымліваючы заробкі і льготы ад украінскага народу, займаюцца калябарацыянізмам, арганізоўваючы на базе сваіх партыйных штабоў участкі для правядзеньня 11 траўня рэфэрэндуму фактычна па развале краіны. Гэта і ёсьць пятая калёна.


У кансалідаваны бюджэт Магілёўскай вобласці за студзень-жнівень 2018 года паступіла Br779 млн.\nУ кансалідаваны бюджэт Магілёўскай вобласці за студзень-жнівень 2018 года паступіла Br779 млн. У параўнанні з аналагічным перыядам мінулага года даходы павялічыліся на 12,9%, або Br88,7 млн. у фактычным вылічэнні, паведамілі карэспандэнту сайта ў прэс-цэнтры інспекцыі МПЗ па рэгіёне.\nНовая прадукцыя «Магілёўэнерга» дазволіць павысіць тэхнічны ўзровень эксплуатацыі ЛЭП\nФіліял «Энергарамонт» РУП «Магілёўэнерга» асвоіў выпуск новай электратэхнічнай прадукцыі – рэклоўзераў, паведаміў начальнік энергаўчастка філіяла Валерый Грабянюк.\nМеліяраваныя землі трэба выкарыстоўваць эфектыўна – КДК Магілёўскай вобласці\nНа пасяджэнні калегіі Камітэта дзяржкантролю Магілёўскай вобласці разгледжаны шэраг праблемных пытанняў, выяўленых у ходзе кантролю выканання ў рэгіёне ў 2016-2017 гадах мерапрыемстваў па захаванні і выкарыстанні меліяраваных зямель, уключаных у Дзяржаўную праграму развіцця аграрнага бізнесу ў Рэспубліцы Беларусь на 2016-2020 гады.\nПадчас тыдня інтэграцыі ў раёнах Магілёўскай вобласці плануецца правесці афіцыйныя сустрэчы з прадстаўнікамі 20 расійскіх рэгіёнаў. Пра гэта паведаміў сёння журналістам намеснік старшыні Магілёўскага аблвыканкама Віктар Некрашэвіч напярэдадні пасяджэння беларускага і расійскага аргкамітэтаў па падрыхтоўцы і правядзенні V Форуму рэгіёнаў Беларусі і Расіі.\nКамітэт дзяржкантролю Магілёўскай вобласці ажыццяўляе кантроль за ўборкай ураджаю сельскагаспадарчых культур\nКамітэт дзяржкантролю Магілёўскай вобласці ажыццяўляе кантроль за ўборкай ураджаю сельскагаспадарчых культур. Пра гэта карэспандэнту сайта паведаміў першы намеснік старшыні КДК рэгіёна Юрый Фралоў.\nЯго вынікі паказалі, што, нягледзячы на неспрыяльныя ўмовы надвор’я, уборка ўраджаю ў цэлым праведзена на высокім арганізацыйным узроўні. Аграрыямі вобласці намалочана больш за 750 тыс. т збожжа пры сярэдняй ураджайнасці 26,2 ц / га.\nЖыхары Магілёўскай вобласці па-ранейшаму чыстыя прадаўцы замежнай валюты\nУ жніўні насельніцтва рэгіёна актыўна ажыццяўляла валютна-абменныя аперацыі, працягваючы заставацца чыстым прадаўцом замежнай валюты. Пра гэта паведамілі ў галоўным упраўленні Нацыянальнага банка Рэспублікі Беларусь па Магілёўскай вобласці.\nЗ пачатку года на чыстай аснове насельніцтвам прададзена $ 58,2 млн. у эквіваленце. Аб’ём куплі банкамі вобласці склаў $ 322,4 млн., продажу – $ 264,2 млн.\nУ Магілёўскай вобласці павялічаць аб’ём закладкі стабфонду\nЗакладку стабілізацыйнага фонду харчовых тавараў у Магілёўскай вобласці плануецца завяршыць да 15 лістапада. Пра гэта паведамілі ва ўпраўленні гандлю і паслуг аблвыканкама.\nКаля 200 сельгаскірмашоў пройдзе восенню ў Магілёўскай вобласці\nУ Магілёўскай вобласці ў верасні-лістападзе пройдзе каля 200 сельскагаспадарчых кірмашоў. Пра гэта паведамілі ва ўпраўленні гандлю і паслуг аблвыканкама.\nУ Магілёве сельскагаспадарчыя кірмашы стартуюць ужо ў найбліжэйшыя выхадныя на пляцоўцы па вул.Мінская шаша каля гандлёвага цэнтра «Парк Сіці». Іх марафон працягнецца на ўсіх выхадных верасня, кастрычніка і захопіць лістападаўскія святы. Плодаагароднінную прадукцыю таксама будуць рэалізоўваць у мікрараёнах горада і на міні-рынках.\nКіраўнікі інспекцыі МПЗ па Магілёўскай вобласці правядуць у верасні прамыя тэлефонныя лініі\nКіраўнікі інспекцыі Міністэрства па падатках і зборах па Магілёўскай вобласці правядуць у верасні прамыя тэлефонныя лініі.\nУ найбліжэйшую сераду, 12 верасня, па пытаннях арганізацыі працы падатковых органаў прамую тэлефонную лінію правядзе першы намеснік начальніка інспекцыі Куляшова Наталля Мікалаеўна. Кантактны тэлефон: 8 (0222) 29 40 02.\nУ «асабісты кабінет» паступаюць паведамленні на выплату маёмасных падаткаў (падатку на нерухомасць і зямельнага падатку), якія можна раздрукаваць. Астатнія плацельшчыкі атрымліваюць іх поштай.\nБеларускі фонд фінансавай падтрымкі прадпрымальнікаў з 3 па 17 верасня прымае заяўкі ад суб’ектаў малога прадпрымальніцтва на ўдзел у конкурсе інвестыцыйных праектаў для атрымання дзяржаўнай фінансавай падтрымкі. Такая інфармацыя размешчана на сайце Міністэрства эканомікі.\nПлацельшчыкі дзяржаўнага сектара эканомікі фарміруюць больш за 60% даходаў бюджэту Магілёўскай вобласці\nЗа студзень-ліпень 2018 года ў кансалідаваны бюджэт Магілёўскай вобласці паступіла Br702,3 млн. У структуры падатковых паступленняў лідзіруюць арганізацыі дзяржаўнага сектара эканомікі. На іх долю прыпадае 63% агульных фінансавых уліванняў, што складае Br442,3 млн., паведамілі ў прэс-цэнтры інспекцыі МПЗ Рэспублікі Беларусь па рэгіёне.\nАрганізацыі недзяржаўнага сектара ўнеслі ў бюджэт Br204,5 млн. (29,1%), індывідуальныя прадпрымальнікі – Br32 млн. (4,6%), фізічныя асобы – Br23,5 млн. (3,3%).\nФакты ўхілення ад выплаты падаткаў у буйным памеры выявілі работнікі Крычаўскага міжраённага аддзела фінансавых расследаванняў падчас праверкі адкрытага акцыянернага таварыства Мсціслава, якое займаецца выкананнем будаўнічых работ. Пра гэта карэспандэнту сайта паведаміў начальнік упраўлення Дэпартамента фінансавых расследаванняў КДК па Магілёўскай вобласці Аляксандр Шаройкін.


Кіраўніцтва па кармленні 🌡 Хатні Онлайн Доктар\nУсе педыятры лічаць, што першыя паўгода жыцця лепш за ўсё карміць дзіця грудным малаком. Калі гэта немагчыма, альтэрнатывай з'яўляецца штучнае гадаванне. Наступны этап - гэта ўвядзенне цвёрдай ежы, або прыкорму. Педыятры рэкамендуюць пачынаць з таго, што лёгка пераварваецца, і паступова прапаноўваць прадукты рознага густу і тэкстуры.\nЗ нараджэння да 6 месяцаў\nЗа выключэннем асаблівых выпадкаў і спецыяльных прадпісанняў ўрача, для дзіцяці неабходна толькі:\nГрудное малако - гэта самая лепшая ежа для нованароджаных.\nМалочныя сумесі або сумесі на аснове соі. Калі груднога малака не хапае, педыятр параіць сумесь з дадаткамі вітамінаў і / або жалеза.\nНемаўляты ад 6 да 12 месяцаў\nПершая цвёрдая ежа, якую педыятры рэкамендуюць даваць дзіцяці, - гэта рысавая каша. Круп, якія змяшчаюць глютен, у гэтым узросце лепш пазбягаць. Пасля рысавай кашы, можна дадаць у рацыён маляняці размятые або працёртыя гародніна жоўтага і памяранцавага колеру, напрыклад, моркву - такую гародніну пераварваюцца лягчэй за ўсё. Затым можна ўводзіць пюрэ з зялёных гародніны. Далей надыходзіць чаргу садавіны, напрыклад, пюрэ з яблыкаў або цалкам паспелых бананаў.Новыя віды ежы трэба ўводзіць паступова, не часцей аднаго новага стравы ў 5 дзён, тады верагоднасць алергічных рэакцый у дзіцяці зменшыцца.\nДзецям ад 6 да 12 месяцаў не варта даваць:\nШакалад - высока алергенаў прадукт, не варта даваць дзецям да года.\nМёд - можа ўтрымліваць бактэрыі, якія выклікаюць батулізм і якія прадстаўляюць пагрозу жыцця дзіцяці. Мёд нельга даваць дзецям да года.\nАпельсіны, грэйпфруты і іншыя цытрусавыя - вельмі часта выклікаюць алергічныя рэакцыі. Перш чым даваць іх дзіцяці, парайцеся з лекарам.\nЯечны бялок. Ужо ў 8-9 месяцаў дзіцяці можна даваць жаўток, калі ён звараны ўкрутую або прыгатаваны ў выглядзе балбатуны. Што тычыцца бялку, то ён можа выклікаць алергію, і яго не варта даваць дзецям да года.\nАрахіс і арахісавае масла - высока алергенныя прадукты. Не варта даваць іх дзецям да 3-х гадоў.\nПшаніцу і прадукты з яе варта даваць дзіцяці толькі пасля таго, як у яго рацыёне з'явяцца рысавая, аўсяная і ячменная кашы. Пшаніца можа выклікаць алергію, таму не варта ўводзіць яе да 6-8 месяцаў.\nЦэльнае малако. У першы год жыцця рэкамендуецца карміць дзіця грудным малаком або адмысловай малочнай сумессю.Каровіна малако, як паказалі даследаванні, робіць дзіцяці больш схільным да алергічных рэакцый.\nДзеці ад 1 года да 2-х гадоў\nДзіця становіцца больш дапытлівым і хоча паспрабаваць усё больш новай ежы. У гэтым узросце таксама трэба сцерагчыся прадуктаў, якія выклікаюць алергію, але акрамя таго сачыць, каб дзіця не браў у рот ежу, якой можа здушыцца.\nДля дзяцей ад 1 года да 2-х гадоў не падыходзяць:\nМоркву - Дзіця лёгка можа здушыцца сырой морквай, таму яе абавязкова трэба дробна церці або варыць да мяккасці.\nВінаград - Цэлай вінаградзіну маляня таксама можа здушыцца, таму ягады абавязкова трэба разрэзаць на некалькі кавалачкаў.\nАбястлушчанае малако - Для дзяцей да 2-х гадоў тлушчы, якія змяшчаюцца ў суцэльным малацэ, вельмі карысныя, таму даваць абястлушчанае малако ў гэтым узросце не варта.\nПрысмакі - Многія цвёрдыя цукеркі, лядзяшы, арэхі і папкорн па памеры прыкладна адпавядаюць гартані дзіцяці, таму будзьце вельмі асцярожныя, прапаноўваючы іх свайму маляню.\nСыр у форме аборкі. Даваць яго дзецям можна толькі здробненым.\nДзеці ад 2-х да 3-х гадоў\nДзіця ўсё яшчэ можа здушыцца ежай, таму варта пазбягаць наступных прадуктаў:\nВінаград - Цэлай вінаградзіну маляня можа здушыцца, таму ягады абавязкова трэба разрэзаць на некалькі кавалачкаў перш, чым даваць дзецям.\nГлядзіце відэа: Не заводзіць! - АЙ-памераць 14: 3\n29-ая тыдзень →\nАлкагольная кардыяміяпатыя: сімптомы, лячэнне


30 сьнежань 2019, 17:57\nЗьміцер Казлоў, вядомы як «Шэры кот», архіўнае фота\nУ судзе Ленінскага раёну Менску 30 сьнежня мелі судзіць актывіста «Эўрапейскай Беларусі» Зьмітра Казлова — аўтара Youtube-канала «Серый кот». Ды высьветлілася, што ён ужо пад арыштам.\nПаводле Эўрапейскай Беларусі, Зьміцер Казлоў перастаў выходзіць на сувязь 26 сьнежня. Цяпер выявілася, што ў той дзень яго затрымалі за акцыі супраць паглыбленьня інтэграцыі Беларусі і Расеі. Вядома, што ён адбывае арышт у Воршы, але на які тэрмін яго асудзілі, невядома.\nРазгляд справы Казлова ў менскім судзе перанесьлі на 10 студзеня.\nУ Менску 30 сьнежня мелі судзіць яшчэ шэраг удзельнікаў акцыяў супраць паглыбленьня інтэграцыі, але на момант публікацыі ня вынесьлі ніводнага выраку — суды пераносяць або на наступны дзень, або на студзень.


У Гомелі на вызваленага Жукоўскага склалі новы пратакол » Афіцыйны сайт Беларускай Хрысціянскай Дэмакратыі (БХД)\nГалоўная старонка » Навіны » У Гомелі на вызваленага Жукоўскага склалі новы пратакол\nУ Гомелі на вызваленага Жукоўскага склалі новы пратакол\n21.01.2011, 18:50 | Навіны, БХД, Палітыка\nЗ гомельскага ізалятара часовага ўтрымання 21 студзеня выйшаў мясцовы дэмакратычны актывіст Кастусь Жукоўскі. 13 студзеня яго асудзілі на восем сутак, нібыта, за дробнае хуліганства. Насамрэч, Жукоўскі рабіў відэаздымкі каля будынка гомельскага ўпраўлення КДБ і быў там затрыманы.\nЗа кратамі ў гомельскім ізалятары часовага ўтрымання актывіст аб’явіў галадоўку. Такім чынам ён пратэставаў супраць рашэння суду, які лічыць палітычна матываваным.\n- Пасля маёй адсідкі на мяне склалі яшчэ адзін пратакол. Нахабна завезлі ў Адміністрацыю савецкага раёна і паставілі перад фактам: у іх былі паперы з КДБ, з міліцыі, яны за мной сачылі. У выніку яны нібы высветлілі, што мы недзе там наляпілі папераў агітацыйнага плакату Уладзіміра Някляева,Мікалая Статкевіча і БХД. У неадпаведных месцах.\n19 студзеня, падчас адбывання пакарання, Жукоўскага даставілі ў Савецкае РУУС Гомелю, дзе паведамілі, што на актывіста складзены новы пратакол. 20 студзеня супрацоўнік КДБ канфіскаваў у актывіста відэакамеру, якая знаходзілася ў ізалятары падчас арышту. Падставай для канфіскацыі паслужыла расследаванне справы пра масавыя беспарадкі ў Мінску ў дзень выбараў.\nКастусь Жукоўскі арыштаваны на 8 сутак за відэаздымкі ля КДБ\nУ Гомелі да 8 сутак арышту прысуджаны мясцовы актывіст, сябра БХД Кастусь Жукоўскі, затрыманы…\nВыйшаў на волю Канстанцін Жукоўскі\n4 кастрычніка з ізалятара часовага ўтрымання Петрыкаўскага РАУС выйшаў на волю гомельскі…\nГомельскі каардынатар БХД Кастусь Жукоўскі, арыштаваны на 10 сутак Петрыкаўскім раённым судом…


Касцёлы Гародні ўзімку | Гарадзенская вясна\nУ Гародні чатыры старажытныя каталіцкія храмы. Кожны з іх мае свае архітэктурныя асаблівасці, непаўторнасць і шарм. Тры з іх – у цэнтры гораду, а яшчэ адзін – Францішканскі – у занёманскай частцы. Панарамна ўсе можна сфатаграфаваць толькі з паветра, цікавы агульны выгляд двух храмаў – Бернардзінскага і Фарнага езуіцкага з-за ракі. Зімой гарадзенскія касцёлы выглядаюць асабліва, адрозна ад цёплай пары. Шкада толькі, што сонца ўзімку вельмі рэдкае.\nУ самым цэнтры старажытнага гораду сама вялікі гарадзенскі касцёл – Фарны. Гэта барокавы комплекс касцёлу і кляштару езуітаў, які пачаў фармавацца пасля 1622 года. Будаўніцтва цяперашняга касцёлу было скончана якраз на зломе стагоддзяў – у 1700 годзе.\nГарадзенскі касцёл і кляштар бернардзінцаў таксама блізка ад цэнтральнага пляцу горада. Гэта помнік архітэктуры 16-18 стагоддзяў, эклектычная забудова з элементамі готыкі, рэнесансу і барока.\nФранцішканскі касцёл – помнік архітэктуры барока, бадай найбольш таямнічы храм з чатырох пералічаных. Комплекс касцёлу і кляштару францішканцаў пабудаваны на левым беразе Нёмана ў 1635 годзе.\nГарадзенскі касцёл і кляштар Брыгітак па дарозе з цэнтру горада да аўтавакзалу. Гэта помнік архітэктуры ранняга барока. Брыгіцкі комплекс пабудаваны ў 1634-42 гадах.\nКожны з гарадзенскіх касцёлаў мае багацейшую гісторыю, якая заслугоўвае асобных падрабязных выданняў. Мы ж прапануем турыстам і вандроўнікам не абмінуць гэтыя адметныя ўнікальныя храмы і знайсці для сябе нечаканыя і рэдкія фотаракурсы архітэктурных помнікаў.\nЧытай больш на: https://www.racyja.com/vandrouki/kastsyoly-garodni-uzimku/


у чацвер будзем перажываць урачыстасць Найсвяцейшага Цела і Крыві Хрыста, якая традыцыйна называецца Божае Цела. Св. Імшы ў гэты дзень а 11.00, 19.00 і ў 16.30 (у капліцы). У гэты дзень кожны католік абавязаны прысутнічаць на Св. Імшы. Эўхарыстычная працэсія да 4 алтароў вакол касцёла адбудзецца ўвечары а 19-й гадзіне. Просім аб прыгатаванні алтароў:\nI алтар – група бацькоў,\nIII алтар – мaлітоўная група “Жывы Ружанец”,\nIV алтар – малітоўные групы „ Вешчуны Божай Міласэрнасці” і “Маці ў малітве”\nу пятніцу, успамін св. Юстына, мучаніка.\nУ першую пятніцу і суботу выстаўленне Найсвяцейшага Сакрамэнту і адарацыя ад 18.00. Магчымасць прыступіць да сакрамэнту споведзі ў пятніцу ад 18.00. У пятніцу пасля св. Імшы ў 19.00, адбудзецца малітва аб захаванне ад злога духа.\n4. У пятніцу распачынаецца месяц чэрвень, які асаблівым чынам прысвечаны малітве да Найсвяцейшага Сэрца Езуса. Заахвочваем да ўдзелу ў набажэнствах, якія адбываюцца ад панядзелку да суботы ў 18.30.\n6. З 4 па 8 чэрвеня для дзетак ад 4 да 8 год адбудзецца летнік. Шчыра запрашаем усіх жадаючых. Абавязкова загаддзя запісацца ў сакрыстыі!Сустрэча для бацькоў, дзеці якіх будуць удзельнічаць у летніку, адбудзецца 3 чэрвеня пасля св.Імшы а 11.00. З 18 па 20 чэрвеня для дзяцей ад 9 да 14 год адбудзецца летнік у Жодзіна, кошт 40 рублёў. Абавязкова загаддзя запісацца ў сакрыстыі! З 9 па 13 ліпеня пры нашай парафіі адбудуцца рэкалекцыі “Канікулы з Богам”, сардэчна запрашаем дзяцей і моладзь з нашай парафіі. Заахвочваем бацькоў планаваць канікулы дзяцей так, каб яны маглі мець час на гэтыя рэкалекцыі.\n7. Няхай Усемагутны Бог у Найсвяцейшай Троіцы Адзіны вас паблагаславіць.


Форум » Літвінскае войска на 1812-1814 гг » ПРАВІЛЫ ЎБОРАЎ ДЛЯ ВОЙСКА І ВАЙСКОВАЙ АДМІНІСТРАЦЫІ КНЯСТВА ВАРШАЎСКАГА\nАдпраўлена: 31.10.08 12:11. Загаловак: ПРАВІЛЫ ЎБОРАЎ ДЛЯ ВОЙСКА І ВАЙСКОВАЙ АДМІНІСТРАЦЫІ КНЯСТВА ВАРШАЎСКАГА\nПРАВІЛЫ ЎБОРАЎ ДЛЯ ВОЙСКА І ВАЙСКОВАЙ АДМІНІСТРАЦЫІ КНЯСТВА ВАРШАЎСКАГА.\nВАРШАВА, 1810 ГОД, ДРУКАРНЯ ВІТОЛЬДА ДАБРОЎСКАГА, СТАРОЕ МЕСЦА ПАД НУМАРАМ 58.\nПравілы ўбору для генэралаў.\nМундзір парадны. Складаецца з суконнай курткі гранатовага колеру польскага крою, падшытай пунсовай краазай; каўнер стаячы з кармазіновага сукна; закаўрашы й лапкі на рукавах акруглыя, гранатовыя. Куртка зашпільваецца ўдоўж зь верху да нізу на гапкі; кішэні ўдоўж з трыма кантамі; выпушка кармазіновая вакол закаўрашаў, лапак, на швах рукавоў і на плячах. Гузікі срэбныя выпуклыя, на якіх знаходзіцца выпуклая (рэльефная) выява Арла польскага; на штрыфлях з кожнага боку па сем гузікаў, на кожнай кішэні па тры, ззаду на фалдах па два, да кожнага эпалета па адным. Камізэлька белая кароткая, якую не відаць з-пад курткі. Нагавіцы доўгія з кармазіновага сукна, з падвойнымі лямпасамі зь белага сукна, шырынёй у паўцалі (1 cal=27,07 мм*), якія знаходзяцца на невялікай адлегласьці; зашпіленыя ўнізе на белыя ядвабныя гафтачкі са спражачкамі кармазіновага сукна. Чаравікі шнураваныя пад нагавіцамі. Шпоры срэбныя. На шыі чорная хустка, з-пад якой уверсе відаць белы край. Рагатыўка з войлаку, унізе акруглая, уверсе чатырохгранная, вышынёй у восем цаляў, кожны з чатырох бакоў уверсе даўжынёй у дзевяць цаляў, унізе кола з гранатовага сукна вышынёй у тры цалі; кожны з чатырох рагоў акаваны ў срэбныя бляшкі, з гапкамі для вешаньня кардонаў; зь левага боку крыж срэбны Кавалерскі, вакол срэбны кардон, з двума хвалістымі кутасамі пад Кавалерскім крыжам, сьпераду брыль з чорнай тоўстай скуры з узорыстым срэбным краем шырынёй у пяць ліній (1 linia=2,29 мм*). Пяро белае, даўжынёй у васямнаццаць цаляў, акаймаванае ўнізе чорнымі пёркамі на чатыры цалі, падпінка чорная. Эпалеты срэбныя з узорыстай тасьмой, шырынёй у дзьве цалі й восем ліній, даўжынёй у шэсьць цаляў, з тоўстымі буліонамі даўжынёй у тры цалі.\nМундзір малы першы. Куртка такога самога крою й такога ж колеру, з такім самым каўнерам, закаўрашамі й лапкамі, выкарыстоўваецца ўзімку, а на лета сьпераду ўнізе акругла падразаецца. Нагавіцы доўгія з кармазіновага сукна, абшытыя срэбнымі шнуркамі, альбо зь гранатовага сукна безь лямпасаў і без шнуркоў. Боты кароткія, з выразамі сьпераду й ззаду.\nМундзір малы другі. Суконны фрак гранатовага колеру, падшыты гэтым жа сукном; стаячы каўнер з кармазіновага сукна; лапкі на рукавах гранатовыя, акруглыя. Мундзір зашпільваецца ўдоўж на грудзях на два бакі й падрэзаны да сьцёгнаў; кішэні па баках упоперак з трыма кантамі з кармазіновай аблямоўкай; такая самая аблямоўка ад каўнера да канца крысоў зашпіленых, з двума вышыванымі срэбнымі арламі з кожнага боку. Гузікі такія самыя, як у курткі, сьпераду па сем з кожнага боку, па тры на кожнай кішэні, два на таліі й два да эпалетаў. Камізэлька й нагавіцы такія самыя, як да першага малога мундзіра, альбо белыя суконныя, ці ўлетку нанкавыя. Боты такія самыя, як да першага малога мундзіра. Да чаравікаў нагавіцы белыя суконныя кароткія альбо чорныя ядвабныя; панчохі белыя ядвабныя альбо чорныя; спражкі срэбныя. Капялюш трохкутны чорны, абшыты вакол чорнай камэлёравай тасьмай, зь левага крыла знаходзіцца срэбны галун для прытрыманьня цэшкі, шырынёй у адну цалю, з чорнай пасачкай пасярэдзіне, заложаны на гузік мундзіровы. Побач чорнае страўсавае пяро. Кардонкі срэбныя з буліонамі. Цэшка краёвая.\nШэнэль зь гранатовага сукна, каўнер і лапкі ў рукавоў такія самыя; каўнер адгібны; кішэні ззаду ў фалдах. Шынэль зашпільваецца на два бакі, з кожнага боку па сем гузікаў мундзіровых.\nБурнос суконны гранатовы акруглы, з каўнерам стаячым і другім акруглым спадаючым.\nГенэралы розьніцца будуць срэбнай вышыўкай на мундзіры, перавязьзю й жоўтымі зоркамі на эпалетах. Вышыўка на (Мал: 1.). Стужка срэбная, ніткай і тасьмой шытая, бяз бляшак, і шырынёй будзе ў дзьве цалі, улічваючы галінку і зьнешнюю аблямоўку. У парадных куртках для генэрала дывізіі павінна быць падвойная вышыўка на каўнеры, на штрыфлях сьпераду й на лапках рукавоў, а адзіночная на заложаных сьпераду паліцах, на кішэнях і каля гузікаў на таліі, з срэбнай галінкай удоўж фалдаў. Генэралы брыгады ўсюды, як было сказана вышэй, носяць адзіночную вышыўку; першыя маюць па тры зоркі на эпалетах (Мал: 2.), другія па дзьве. Падвойная вышыўка для генэралаў дывізіі павінна быць у цэлым шырынёй у тры цалі, улічваючы галінку і зьнешнюю аблямоўку. Перавязь (Мал: 3.) са срэбнай сеткі, аформленай пунсовым ядвабам, з двума кутасамі буліонавымі даўжынёй у дзесяць цаляў, зьвязанымі й спадаючымі ззаду з правага боку. Срэбная набойніца даўжынёй у сем з паловай цаляў, шырынёй у чатыры цалі, з Кавалерскім крыжам са срэбнай тасьмай шырынёй у паўцалі, на чырвоным саф’яне са срэбнай спражкай.\nУ першага малога мундзіра, як і ў другога: вышыўка на каўнеры й лапках рукавоў альбо толькі на каўнеры, такая самая, як у вялікага мундзіра.\nДа курткі апраўлены ў жалеза палаш, просты, похвы чорныя, таксама апраўленыя ў жалеза. Срэбны пендзент, аформлены кармазіновым і гранатовым ядвабам, шырынёй у тры цалі, на чырвоным саф’яне са срэбнай пражкай, даўжынёй у чатыры з паловай цалі, шырынёй у тры, са срэбным Арлом польскім. Да другога малога мундзіра срэбная шпага француская, похва чорная, пендзент да яе зь гранатовага аксаміту шырынёй у паўтары цалі, са срэбнымі вышыванымі краямі з абодвух бакоў; пісталеты апраўленыя ў срэбра.\nСядло з малой куляй сьпераду. Чапрак з чорнай аўчыны на гранатовым сукне, вакол вышыўка, як на мундзіры на кармазіновым сукне, шырынёй у дзьве цалі; паміж аўчынай і вышыўкай пас зь белага сукна шырынёй у паўтары цалі, вакол вышыўкі выступае гранатовае сукно на пяць цаляў, на якім срэбны галун шырынёй у паўтары цалі й срэбная фрэнзьля шырынёй у паўтары цалі, і адно й другое вакол чапрака. На чатырох рагах чапрака срэбны буліонавы кутас; срэбныя арлы на абодвух тыльных кутах.\nЗбруя срэбная польская, што складаецца з надгалоўка, падгрудніка й падхвосьця.\nПравілы ўбору для ад’ютантаў.\nПарадны мундзір – гранатовы суконны фрак, падшыты такім жа сукном, каўнер з кармазіновага сукна; мундзір зашпільваецца на грудзях, падрэзаны да сьцёгнаў без папярочных кішэняў. Камізэлька белая; нагавіцы суконныя кармазіновыя. Каўнер і лапкі аздобленыя тонкай срэбнай вышыўкай у выглядзе дубовай галінкі, пры вышыўцы, званай пятліца (boutonniere) (Мал.: 4.); такой вышыўкі павінна быць дзьве на каўнеры й адна на кожнай лапцы рукава, на рогах крысоў срэбныя арлы (Мал.: 5.) альбо штабныя знакі; гузікі мэталічныя белыя з рэльефнай выявай Арла польскага. Хустка на шыі белая ў час міру, чорная ў час вайны. Наплечнікі (эпалеты), аксэльбанты срэбныя з буліонамі, такія самыя фельцэх і кардонкі. Капялюш трохкутны, абшыты чорнай камэлёравай тасьмой безь пяра; краёвая цэшка прымацаваная срэбным галуном, зашпіленым на гузік. Боты да параднага мундзіра звычайныя ўгорскія, шпоры срэбныя, спражкі да чаравікаў такія самыя.\nМалы мундзір – гранатовы фрак са штрыфлямі, якія зашпільваюцца адна на адну, каўнер з кармазіновага сукна з вышыўкай, падобнай да той, што на парадным мундзіры, лапкі ў рукавоў бяз вышыўкі, нагавіцы гранатовыя суконныя, гузікі ў мундзіра круглыя срэбныя.\nШынэль з такога ж сукна, як фрак, зашпільваецца на два бакі, на сем вялікіх мундзірных гузікаў з кожнага боку. Бурнос суконны гранатовы акруглы. Летам можна насіць камізэльку й несуконныя нагавіцы, але нанкавыя альбо белыя.\nМундзір парадны такі самы, і такая самая форма, як у камандуючых ад’ютантаў, але ж пры каўнеры павінна быць па адной срэбнай вышыўцы (boutonniere), падобнай да той, што ў камандуючых ад’ютантаў, з абодвух краёў каўнера. А штодзённы мундзір цалкам гранатовы бяз вышыўкі; наплечнікі, фельцэх і кардонкі срэбныя, адпаведна з рангам, як пералічана будзе для пяхоты ў параграфе ІІІ, артыкул 2. Аксэльбанты срэбныя.\nПарадны мундзір складаецца зь шасэрскай гранатовай курткі, каўнер блакітны бязь ніякага канта, сьпераду зашпільваецца на гапкі, наўкола курткі кармазіновы кант; сьпераду куртка зашпільваецца на дзевяць белых кулістых гузікаў, два на таліі; на рагах крысоў штабныя знакі; лапкі ў рукавоў гранатовыя, уверсе сьпічаста падрэзаныя, з кармазіновым кантам, зашпіленыя на два малыя гузікі.\nКамізэлька не павінна быць бачная з-пад курткі. Рэйтузы гранатовыя з двума кармазіновымі цалёвымі лямпасамі з кожнага боку. Боты пад рэйтузы. Шпоры шрубаваныя.


У Гомельшчыне пяць пацверджаных і шэсць верагодных выпадкаў COVID-19 | БЕЛАРУСКАЕ РАДЫЁ РАЦЫЯ\nУ Гомельшчыне пяць пацверджаных і шэсць верагодных выпадкаў COVID-19\nНа 2 красавіка ў Гомельскай вобласці зарэгістравана пяць пацверджаных і шэсць верагодных выпадкаў COVID-19, паведамілі БелаПАН у прэс-службе Гомельскага аблвыканкама.\nСтатыстыку захворвання вядзе абласны цэнтр гігіены, эпідэміялогіі і грамадскага здароўя.\nПа ўсіх выпадках вызначаны кантактныя асобы першага ўзроўню, арганізавана іх лабараторнае абследаванне і шпіталізацыя ў стацыянары. Праводзіцца медыцынскае назіранне за кантактнымі асобамі другога ўзроўню для выяўлення ў іх сімптомаў ВРВІ і своечасовага прыняцця супрацьэпідэмічных мер.\nПаводле інфармацыі БелаПАН, каранавірус выяўлены альбо падазраецца ў 20-гадовага спартсмена, які вярнуўся з Партугаліі, 26-гадовай жыхаркі Гомеля, якая была ў Францыі, а таксама ў пяці жыхароў вёскі Ліпляны Лельчыцкага раёна. Дзе зарэгістраваныя астатнія выпадкі, пакуль невядома.\nУ цэлым па краіне зафіксавана 300 выпадкаў інфікавання COVID-19, чатыры чалавекі памерлі.